
în 1989, circa 3% din populaţie se 
afla în slujba Securităţii. Procen¬ 
tual, raportat la populaţia totală, 
România avea mai mulţi infor¬ 
matori decât Uniunea Sovietică. 
Teroarea mai întâi pe faţă, apoi 
structurală, precum şi intimidarea 
au mâncat ca o rugină societatea 
românească şi au distrus în mare 
măsură încrederea ca resursă so¬ 
cială centrală. Moştenirea aceasta 
n-a fost depăşită pe plan personal, 
structural şi mental. 

Dar, oricât de tensionată ar fi si¬ 
tuaţia actuală, oricât de făţiş ar 
recurge oligarhii corupţi la meto¬ 
dele fiabile şi la propaganda bine¬ 
cunoscută, istoria nu se întoarce 
înapoi. Cel puţin nu cel mai impor¬ 
tant rezultat din ultimii o sută de 
ani de istorie românească, şi anu¬ 
me formarea unei societăţi civile 
puternice numeric, care, cu toată 
fragilitatea ei, este mai bine anco¬ 
rată social şi mai puternică decât 
altă dată în istoria României. 

MICUL VOLUM DE FAŢĂ TRATEAZĂ O TEMĂ MAREJ 

el nu oferă însă o prezentare de ansamblu, ci 
este un eseu istoric. Trebuie deci ca, în câteva 
cuvinte, să clarificăm metoda şi poziţionarea 
autorului. Ca gen, eseul are numeroase avan¬ 
taje: fiind o „încercare", nu are pretenţia de 
caracter definitiv; mai mult lansează întrebări 
fundamentale, dezvoltă teze şi idei călăuzitoare, 
reliefează şi scoate în evidenţă lucruri care, în 
monografii de amploare, sunt sufocate de mate¬ 
rial. De acest gen ţine însă şi concizia, iar alături 
de aceasta, în mod necesar, şi întinderea redusă. 
Acest lucru vine în întâmpinarea dezbaterii in¬ 
telectuale. Din punct de vedere ştiinţific însă, 
specialistul va simţi lipsa analizelor şi a justi¬ 
ficărilor în detaliu. De aceea, încă de la început, 
îi atragem atenţia cititorului cu privire la ceea 
ce-1 aşteaptă: nu o prezentare de ansamblu a 
celor o sută de ani de istorie a statului român, 
de la înglobarea unor teritorii care, mai înainte, 

fuseseră austro-ungare şi ruseşti, ci o încercare 
de a trasa liniile esenţiale ale statalităţii româ¬ 
neşti în trecutul recent. In centru se află statul, 
în interacţiunea lui cu societatea. Cititorul nu 
va găsi deci o histoire totale, ci reflecţii privind 
dezvoltarea şi caracterul statului român, pre¬ 
cum şi modul în care caracterul constitutiv al 
statului a marcat societatea românească. 

Cartea de faţă are la origine o conferinţă sus¬ 
ţinută la Ateneul Român (şi consistent adăugită 
în aceste pagini), urmată de un dialog cu Marian 
Voicu, în cadrul seriei Despre lumea în care trăim 
(februarie 2018). Am fost invitat să vorbesc pe 
tema „România în 100 de ani“. La prima vedere, 
definirea problemei pare simplă: un bilanţ al 
ultimului veac de la Marea Unire, aşa cum este 
numită, de obicei, în contextul românesc, înte¬ 
meierea regatului României Mari. Dar ce poate 
însemna acest lucru? 

Noţiunea de bilanţ provine din sfera conta¬ 
bilităţii, a cifrelor. Contabilitatea economică este 
aparent fără echivoc: sub linie avem un rezultat 
clar, pozitiv sau negativ. Univocitatea este însă 
doar aparentă: multe lucruri depind de aştep¬ 
tările cu care a fost început un demers, de cri¬ 
teriile de evaluare, care cuprind inevitabil şi 
elemente subiective. Un bilanţ are nevoie, întot¬ 
deauna, de o interpretare, iar aceasta poate fi 
făcută pornind de pe o anumită poziţie, explicită 

sau nu, aşa cum se întâmplă adesea. Un bilanţ 
trebuie nu doar să conţină criteriile după care 
se evaluează, ci şi să explice ce anuine evaluează 
şi de ce anumite elemente sunt importante pen¬ 
tru acest bilanţ, iar altele nu. 

Astfel de reflecţii metodologice pot părea obo¬ 
sitoare sau chiar de prisos. însă, în cazul în care 
vrem să reflectăm asupra celor o sută de ani 
ai României, tocmai acestea sunt esenţiale. în- 
tr-adevăr, ceea ce a marcat, până acum, cele mai 
multe manifestări publice a fost un discurs afir¬ 
mativ al unor instituţii de tradiţie ale statului 
sau apropiate acestuia, cum ar fi, de pildă, Aca¬ 
demia Română sau Biserica Ortodoxă. Sunt cele¬ 
brate - dar nu discutate - statul şi naţiunea ca 
unitate indisolubilă, ideea naţională şi ortodo¬ 
xia, aceasta având funcţia de suprastructură 
ideologică: România ca stat al românilor orto¬ 
docşi, un stat care a înfăptuit năzuinţa de vea¬ 
curi a românilor de a trăi împreună. Pe un astfel 
de temei, acest stat este apreciat fără rezerve. 
Dat fiind însă că, pe cât se spune, statul ar fi 
ameninţat de opoziţia internă şi de duşmani din 
afară, trebuie strânse rândurile. Cine cunoaşte 
istoria ideilor şi a ideologiilor româneşti poate 
lesne înţelege unde se încadrează această con¬ 
strucţie ideologică. Este cazul, desigur, al unei 
minorităţi, care nu rareori este vehement ata¬ 
cată din acest motiv. 

Este o dezbatere a românilor, în România. 

Reflecţiile de faţă provin însă de la cineva din 
afară, care abordează tema luând o anumită 
distanţă, dar care nici nu poate pretinde că este 
absolut neutru sau obiectiv, ceea ce oricum este 
imposibil în ştiinţa istorică, întrucât vorbim de 
interpretări. De aceea, aş dori să-mi conturez po¬ 
ziţia ca fiind cea a unui democrat şi liberal: mă 
raportez sceptic la modele de identitate autoh- 
toniste, văd locul României într-o Uniune Euro¬ 
peană şi resping un model de stat şi de societate 
oligarhic-autoritar, de tipul celei din Rusia tim¬ 
purilor noastre. La interpretările oficiale şi ofici¬ 
oase răspândite în discursul public din România 
mă raportez cu rezerve, privindu-le mai curând 
ca obiect de analiză intelectuală şi ştiinţifică, şi 
nu ca un gen de grilă de interpretare ce ar trebui 
preluată fără să fie pusă în discuţie. Astfel, mă 
consider ca fiind intr-un gând cu majoritatea inte¬ 
lectualilor români şi cu acei oameni din socie¬ 
tatea civilă care s-au mobilizat, în ultimii ani, 
într-o manieră impresionantă. 

Poziţia celui din afară are şi ea avantaje: une¬ 
ori, distanţa înlesneşte o privire mai limpede, 
dar, înainte de toate, un observator extern este 
mai puţin afectat emoţional de problemele isto¬ 
riei contemporane. Rămâne, desigur, loc şi pentru 
numeroase interpretări greşite: un comentariu 
din afară poate fi mult prea lesne perceput ca 

o lecţie. Dacă, în cazul României, acesta vine din 
Vest (deşi locul de muncă al autorului, Viena, nu 
se află tocmai în inima Occidentului Europei, ci, 
din perspectiva României, în cel mai bun caz, 
în „Occidentul apropiat" sau în ,,Semi-Occident“), 
nu mai e mult până la acuzaţia de aroganţă sau 
de lipsă de informare. în climatul politic actual, 
în care antioccidentalismul se răspândeşte în 
mod subliminal, dar şi făţiş, în care se bate toba 
suveranităţii, neatârnării şi egalităţii în drep¬ 
turi a României faţă de partenerii ei din UE şi 
NATO - în realitate urmărindu-se însă apăra¬ 
rea intereselor particulare ale oligarhilor -, un 
istoric din ţările vecine din Vest poate fi lesne 
înţeles greşit, în mod conştient sau inconştient. 
Referitor la această conjunctură, trebuie să re¬ 
marcăm că cititorul român îşi va aminti fără 
dificultate că discursul despre suveranitate al 
guvernanţilor actuali nu este altceva decât o 
versiune (deja nu foarte) moderată a naţional-co- 
munismului ceauşist, a cărui xenofobie are până 
astăzi asemenea urmări în anumite părţi ale 
societăţii, încât postcomuniştii şi adepţii acestora 
recunosc în el o resursă de propagandă eficientă. 

Totuşi, această conjunctură nu -1 scuteşte pe 
istoricul din afară de răspunderea de a-şi abor¬ 
da obiectul cu competenţă şi autoreflecţie, fiindcă 
avantajele oferite de distanţă pot fi, la rândul lor, 
puse sub semnul întrebării din cauza lipsei de 

apropiere culturală. în primul rând, un observa¬ 
tor din afară n-a trăit (şi suferit) asemenea unui 
cetăţean român istoria recentă a României. Acest 
lucru nu înseamnă că n-ar putea lua poziţie în 
acest sens; altminteri ar fi posibile doar afirmaţii 
despre propria comunitate naţională, ceea ce, pe 
lângă parohializarea totală a ştiinţelor umaniste 
şi a discursului intelectual, ar însemna şi o onto- 
logizare a conceptelor etnice, o absurditate lesne 
de recunoscut. Cu toate acestea, un observator 
din afară are nevoie de competenţe culturale, 
aceasta şi pentru a-şi putea clasifica şi evalua 
propriile afirmaţii în funcţie de efectul lor în con¬ 
textul românesc. Pe lângă lectura izvoarelor şi 
a literaturii ştiinţifice, este esenţial contactul per¬ 
sonal: convorbirile personale de-a lungul mai 
multor ani, cu oameni de ştiinţă, cu intelectuali, 
cu cei întâlniţi în timpul călătoriilor. Este vorba 
de apropiere, de experienţă. 

Anumite puncte abordate în continuare, care 
pe unii români ar putea să-i uimească sau chiar 
să-i supere, nu sunt, în nici un caz, specifice ca¬ 
zului românesc. Dacă, de pildă, voi discuta rolul 
Academiei Române ca purtătoare a bagajului de 
idei conservator-naţionaliste, precum şi necesita¬ 
tea unei dezbateri critice în acest sens, fac acest 
lucru tocmai pe fondul experienţei din cadrul Aca¬ 
demiei Austriece de Ştiinţe, care abia în ultimii 
ani s-a confruntat critic cu episoadele ei întune- 

cate. O istorie critică a acestei Academii între anii 
1938 şi 1945 a apărut recent, iar o analiză critică 
exhaustivă a istoriei Academiei este un proiect 
de cercetare aflat actualmente în curs. Astfel, Ro¬ 
mânia nu este arătată cu degetul, ci, dimpotrivă, 
este vorba de gânduri apărute din propria reflec¬ 
ţie şi propria experienţă referitoare la eforturile 
unei astfel de introspecţii, în sensul unui dialog 
între intelectualii europeni. Acelaşi lucru este 
valabil şi în privinţa reflecţiilor despre rolul 
Bisericii; în acest caz aş dori să separ clar creş¬ 
tinismul ca religie şi credinţă de Biserica-insti- 
tuţie. Şi în ţările de limbă germană din Europa 
Centrală, Bisericile au trebuit să se confrunte 
cu trecutul lor în cele două dictaturi, cea na- 
ţional-socialistă şi cea comunistă. în această 
privinţă, nu este vorba de polemică ateistă împo¬ 
triva creştinismului, ci de abordarea modului în 
care Bisericile ar putea susţine nu structuri au¬ 
toritare de putere, ci o societate liberă. 

Această carte nu doreşte, în nici un caz, să 
dea lecţii. Ea oferă o altă privire asupra unor 
lucruri binecunoscute şi doreşte să invite la dez¬ 
batere. A fost scrisă însă cu simpatie şi respect 
faţă de acei oameni care, în ultima sută de ani, 
au încercat să construiască, în condiţii grele, ceea 
ce, după părerea mea, merită România să fie: o 
ţară normală, nu un caz special, nici în bine, nici 
în rău, ci un stat de drept, democratic, în Europa. 

2018 este, în multe ţări europene, un an al 
comemorărilor, respectiv al aniversărilor, iar 
aceasta într-o vreme în care necesitatea unor 
repere istorice este deosebit de actuală; un im¬ 
perativ, care, evident, se orientează şi după sim¬ 
bolistica anilor. In dezbaterile intelectuale se 
observă, pe bună dreptate, că inflaţia de aniver¬ 
sări ia forma unui surogat de religie, fiind vorba, 
în fond, de puneri în scenă ale unei religii civile. 
Totuşi, cu toată critica din partea intelectuali¬ 
lor şi a oamenilor de ştiinţă, nu se schimbă nimic 
din conjunctura şi dinamica enormă a anilor ani¬ 
versari. Caracterul lor politic este evident, iar 
acest lucru nu-i ajută pe istorici să ofere orien¬ 
tări, pomenindu-se mult prea repede antrenaţi 
în vârtejul pasiunilor politice. De fapt, chiar unii 
istorici s-au numărat şi se numără în continuare 
printre cei care provoacă aceste pasiuni istorice, 
iar cazul românesc a oferit şi oferă foarte multe 
exemple în acest sens, cel puţin de la Nicolae 
Iorga încoace. 

în momentul de faţă, în centrul comemoră¬ 
rilor se află Primul Război Mondial. Chiar dacă 
a fost multă vreme acoperită de al Doilea Război 
Mondial, rămâne valabilă percepţia că Europa 
statelor naţionale - aşa cum o cunoaştem as¬ 
tăzi, incluzând furia naţional-socialismului şi a 
stalinismului, punctul culminant al devastării 
continentului nostru - a apărut în urma prăbu¬ 
şirii marilor imperii şi stabilirii unei noi ordini 
europene, după noi principii: etno-naţionale, ra¬ 
siale şi bolşevice. în 2014 s-a încercat dezvolta¬ 
rea unei concepţii reconciliante şi integratoare 
despre izbucnirea războiului; printre altele, s-a 
încercat dezamorsarea conflictului ideologic pri¬ 
vind responsabilitatea războiului, care fusese 
stabilită prin tratatele de la Paris şi care otră¬ 
vise, timp de mai mulţi ani, politica europeană. 
S-a formulat şi avertismentul că bătrânul con¬ 
tinent ar putea ajunge (ca şi cu o sută de ani în 
urmă), în mod inconştient, din nou în război, iar 
Uniunea Europeană a fost celebrată ca garant 
al stabilităţii. 

Patru ani mai târziu, nu doar situaţia poli¬ 
tică s-a acutizatîn Europa. Chiar rememorarea 
devine mai dificilă, fiindcă de încheierea războiu¬ 
lui se leagă şi noua ordine politică, graniţele - 
dintre care multe mai există şi astăzi -, precum 
şi gândirea în termenii opoziţiei dintre învin¬ 
gători şi învinşi. înainte de toate însă, apar noi 



ROMÂNIA ÎN ÎOO DE ANI 10 


actori şi noi obiecte ale memoriei, şi anume po¬ 
poare care, înainte de 1914, nu avuseseră nici 
un stat sau doar unul de importanţă marginală. 
Printre acestea se numără şi România, statul care 
a profitat (poate alături de Polonia nou-apărută) 
cel mai mult de pe urma schimbărilor radicale 
din Europa şi care, dintr-un mic stat balcanic, 
s-a ridicat, devenind unul important, cel puţin 
pe harta Europei. Acest stat român, format din 
teritorii aflate odinioară sub administraţie ma¬ 
ghiară, austriacă şi rusească, care s-au alăturat 
unui nucleu format din două foste principate 
vasale Imperiului Otoman (precum şi din Dobro- 
gea, o fostă provincie otomană) şi devenite suve¬ 
rane, potrivit dreptului internaţional, abia în 
1878, există deja de o sută de ani. 

Dacă elaborăm un bilanţ de centenar, trebuie 
să operăm cu clasificări, să scoatem în evidenţă 
unele fapte, fenomene, factori, lăsând alte ele¬ 
mente deoparte, dar mai ales să arătăm ce mo¬ 
dele de interpretare vor explica acest bilanţ. 

Dat fiind că în titlu apare în mod marcant 
dimensiunea temporală, să începem cu periodi¬ 
zarea. Aceasta este, de fapt, cunoscută: 

- 1918-1938 - România Mare ca stat consti¬ 
tuţional; 

-1938-1940 - dictatura regală a lui Carol II; 

- septembrie 1940 - ianuarie 1941 - o dicta¬ 
tură formată din Mişcarea Legionară şi armată; 

- ianuarie 1941 - august 1944 - dictatură 
militară; 

- 1944-1989 (cu o fază de tranziţie la în¬ 
ceput) - „democraţia populară 1 ' comunistă; 

- începând din 1989, tranziţia, în mod vădit 
nu ireversibilă, spre democraţie, economie de 
piaţă şi integrare euroatlantică. 

Esenţialmente este vorba despre trei mari pe¬ 
rioade de timp: cea interbelică, regimul comunist 
şi acea perioadă, mai greu de conceptualizat, din 
1989 şi până în prezent. Aceste epoci sunt legate, 
în memoria colectivă şi percepţia multor români, 
de stereotipuri clare: „perioada de aur" interbe¬ 
lică, în contrast cu „epoca întunecată" a regimu¬ 
lui comunist, considerat ca fiind impus din afară 
şi servind ca termen de comparaţie pentru demo¬ 
cratizarea României de după 1989. In descrierea 
acestor epoci se folosesc categorii încărcate emo¬ 
ţional, cum ar fi cele de tip pozitiv/negativ, pe 
când etaloanele, nu rareori contradictorii, rămân 
adesea neexprimate explicit: pozitive sunt con¬ 
siderate suveranitatea statului, neamestecul din 
afară, unitatea şi omogenitatea etnico-naţională, 
orientarea cultural-politică spre Occident, un stat 
puternic. După 1989, perioada interbelică a în¬ 
ceput să fie considerată apogeul democraţiei 
şi al statului de drept, un moment în care şi-a 
atins scopul un proces teleologic, şi anume Ma¬ 
rea Unire a tuturor românilor într-un singur 

stat, o perioadă cu care, după oribilul hiatus co¬ 
munist, România ar trebui să reia continuitatea. 
Perioadele dintre 1940 şi 1989 pot fi, din acest 
punct de vedere, considerate deficitare în bilanţ: 
pierderi teritoriale (permanente în cazul Basa¬ 
rabiei, al nordului Bucovinei şi al sudului Do- 
brogei), ale suveranităţii şi autodeterminării. 

Pe lângă chestiunea periodizării, mai poate 
fi cercetată cealaltă noţiune din titlul conferinţei: 
România. Prin aceasta se are în vedere teritoriul 
unui stat care, potrivit Constituţiei din 1923, se 
înţelege pe sine ca stat naţional unitar. O privire 
asupra unei hărţi administrative a României din 
ultimii o sută de ani arată un lucru, şi anume 
că, în cazul tuturor reformelor teritoriale - şi au 
fost multe -, s-au aplicat modele centraliste, care 
urmăreau şi scopul de a se face uitat faptul că 
România s-a format din mai multe regiuni isto¬ 
rice, care, înainte de 1918, au făcut parte, pentru 
perioade mai lungi sau mai scurte de timp, din 
alte state; să se facă uitat că interacţiunea (nu 
doar politică, ci şi culturală) dintre românii din 
Moldova şi Muntenia (prin unirea cărora a apă¬ 
rut România) cu cei din Ardeal, Banat, Crişana 
şi Dobrogea, dar şi cu cei din Bucovina şi Basa¬ 
rabia, nu a fost permanentă şi că singurul liant 
de durată a fost limba; să se facă uitat că, alături 
de români, trăiau şi milioane de oameni vorbitori 
de alte limbi (maghiară, germană, rusă, turcă ş.a.), 

care, timp de secole, alcătuiseră grupurile etnice 
dominante din punct de vedere politic, cultural 
şi socioeconomic. Am amintit deja modificările 
întinderii teritoriale; în comparaţie cu alte state 
din Europa Central-Răsăriteană însă, pierderile 
teritoriale ale României au fost, pe termen lung, 
de o mai mică amploare. Obiectul spaţial al reflec¬ 
ţiilor noastre este deci remarcabil de stabil. 

Ce putem spune însă despre oamenii de pe 
aceste meleaguri în ultimii o sută de ani? Statul 
român şi-a clasificat cetăţenii, în ultimul secol, 
în primul rând pe criterii etnice, urmând astfel 
modelul european central-răsăritean. Potrivit 
recensământului populaţiei din 1930, dintre cei 
în jur de 18 milioane de locuitori, 71% erau ro¬ 
mâni. Potrivit recensământului din 2011, trăiesc 
în ţară 19 milioane de oameni, dintre care 88,6% 
etnici români. Acest lucru ţine de cele mai remar¬ 
cabile evoluţii din ultima sută de ani: România 
a devenit, dintr-un stat multinaţional, o socie¬ 
tate, în mare parte, omogenă. Totuşi, cei o sută 
de ani ai României nu înseamnă doar istoria etni¬ 
cilor români, ci şi a celorlalţi oameni de pe teri¬ 
toriul statului român, care este, după cum arată 
cifrele, şi istoria dispariţiei lor. 

Aceste observaţii croiesc câteva căi de in¬ 
terpretare în multitudinea de material. Istoricii 
gândesc în categorii de spaţiu şi timp, căutând 
continuitate şi rupturi şi trebuind să răspundă 

şi la întrebarea dacă există un gen de fir roşu 
pentru interpretarea ultimilor o sută de ani: idei, 
structuri, instituţii care au supravieţuit tuturor 
momentelor de cotitură. 

In ultima sută de ani sunt vizibile unele ce¬ 
zuri profunde: 

- procesul formării statului, 1918; 

- lovitura de stat a regelui Carol II, 1938; 

- disoluţia parţială a statului, fără luptă, prin 
cedarea unei treimi din teritoriu, 1940; 

- începutul preluării puterii de către comu¬ 
nişti, 23 august 1944; 

- tranziţia către democraţie, din decembrie 

1989- 

Aceste cezuri sunt evaluate în mai multe mo¬ 
duri: Marea Unire este ridicată în slăvi; totuşi, 
până astăzi, istoricii români au produs puţine 
studii critice cuprinzătoare care să satisfacă cri¬ 
teriile ştiinţifice. Lovitura de stat a regelui este, 
de foarte multe ori, trecută cu vederea, ca şi fap¬ 
tul că Patriarhul Bisericii Ortodoxe Române, 
Miron Cristea, a fost cel care, ca prim-ministru, 
a legitimat abolirea democraţiei. Cedarea Basa¬ 
rabiei, a Bucovinei de Nord şi a ţinutului Herţa 
a fost trecută sub tăcere în 2010, o expoziţie la 
Arhivele Naţionale fiind singura acţiune publică 
vizibilă care a pus o întrebare dureroasă: ce fel 
de stat şi ce fel de elită predă, fără luptă, mili¬ 
oane de cetăţeni în mâinile Uniunii Sovietice a 

lui Stalin, după ce, cu puţin timp înainte, regele 
însuşi promisese protecţie oamenilor speriaţi 
şi după ce mai mulţi membri ai Consiliului de 
Coroană ţinuseră timp de decenii cuvântări na¬ 
ţionaliste? Marcantă şi controversată este data 
de 23 august 1944, în măsura în care, după 1989, 
adversari ai regelui Mihai l-au acuzat pe acesta 
de trădare, mascând astfel faptul că aveau în ve¬ 
dere doar întărirea regimului autoritar al lui Ion 
Iliescu. Totuşi, şi despre 23 august 1944 ne-am 
dori un studiu cuprinzător, care să analizeze 
critic şi memoria acestui moment istoric de refe¬ 
rinţă. Faptul că, până în ziua de astăzi, revolu¬ 
ţia din 1989 este extrem de controversată nu mai 
are nevoie să fie subliniat. Din această scurtă tre¬ 
cere în revistă reiese limpede că memoria domi¬ 
nantă din România şi interesul unui istoric din 
afară nu trebuie neapărat să coincidă. 

Cezurile amintite sunt legate de schimbări 
ale sistemului politic. Ajungem astfel la încă un 
punct al încercării noastre de sistematizare, şi 
anume problema sistemului politic, natura aces¬ 
tuia, susţinătorii săi şi dinamicile legate de el. 
Prin dinamici înţelegem momente de reînnoire 
istorică: printre acestea se numără 1918, 1928, 
legionarismul, comunismul, 1989. 

în ultima sută de ani, România aproape că 
nu a trăit experienţa unei democraţii libere de 
tip clasic european occidental. între 1938 şi 1989 

s-a aflat încontinuu sub dictatura regală, legio¬ 
nară, militară şi comunistă. între 1918 şi 1938, 
România Mare cu greu îndeplinea criteriile im¬ 
puse unui stat constituţional democratic func¬ 
ţional: majoritatea alegerilor erau manipulate, 
alegătorii erau intimidaţi, mituiţi, împiedicaţi 
să voteze; în regiuni întregi se declara frecvent 
sau aproape permanent - cum este cazul Basa¬ 
rabiei - starea de asediu, iar cenzura presei şi 
autocenzura erau foarte răspândite. Doar scurta 
guvernare a Partidului Naţional Ţărănesc, în 
‘ajunul crizei economice mondiale, a deschis o mică 
fereastră posibilităţii de dezvoltare democra¬ 
tică. Anul 1928 ar fi putut reprezenta o cotitură: 
schimbarea democratică a puterii, distanţarea 
faţă de autoritarismul Partidului Liberal, demo¬ 
cratizarea şi descentralizarea, promovarea unei 
politici economice care avea în vedere majorita¬ 
tea populaţiei de la ţară. Eşecul lui Iuliu Maniu 
în faţa crizei economice mondiale şi a lui Carol II 
a avut consecinţe tragice pentru România: până 
în 1989, guvernarea ţărănistă avea să rămână 
ultima reînnoire democratică. Totuşi, şi după 
1989, ferestrele perioadelor de avânt democratic 
au fost mici: până în 1996 a durat postcomunis- 
mul autoritar, care şi-a mai ridicat capul din timp 
în timp, până în prezent, când, în faţa fundalului 
întunecat al întregii Europe, are şanse de succes 
cum n-a mai avut de multă vreme. 

Tipul dominant al regimului politic în Româ¬ 
nia a fost autoritarismul, care s-a radicalizat în 
două rânduri: pentru prima dată prin dictatura 
genocidă a lui Ion Antonescu, iar apoi în primii 
douăzeci de ani de teroare comunistă pe faţă. 
Regimul autoritar şi totalitar a fost susţinut de 
conducători puternici, care se pretindeau lideri 
charismatici: Carol II, Ion Antonescu, Gheorghe 
Gheorghiu-Dej şi Nicolae Ceauşescu. Carol II şi 
Ceauşescu se aseamănă prin punerea în scenă 
a puterii în mod bombastic şi prin construirea 
unui stat paralel, alcătuit din familie şi clien¬ 
telă. Camarila regelui - alcătuită din industriaşi, 
agenţi ai serviciilor secrete, ofiţeri şi intelec¬ 
tuali - a destrămat statul de drept în perioada 
interbelică. Un sistem asemănător, bazat pe fa¬ 
voritisme, a fost instaurat şi de către dictatorul 
comunist. Ambele au fost marcate de femei puter¬ 
nice - Elena Lupescu şi Elena Ceauşescu -, care 
au avut o influenţă substanţială în politică şi 
şi-au construit aparate ale puterii în paralel cu 
orice fel de structuri constituţionale. 

Singurul politician a cărui charismă nu de¬ 
curgea din puterea de guvernare sau din victorii 
militare a fost întemeietorul şi conducătorul Le¬ 
giunii „Arhanghelul Mihail“, Corneliu Zelea Co- 
dreanu. Charisma lui se datora, pe de o parte, 
făgăduinţei mântuirii colective a neamului şi 
creării unui Om Nou, a unei comunităţi populare 
noi, radical modificate, pe baza unui egalitarism 

ortodox naţionalist, dar mai ales stilului său poli¬ 
tic neconvenţional, şi anume faptului că, spre 
deosebire de ceilalţi politicieni, „s-a apropiat de 
popor“, dând impresia multor oameni margi- 
nalizaţi în societate că le ia necazurile în se¬ 
rios. Codreanu şi legionarii săi nu doar au vorbit 
despre Omul Nou; prin tabere de muncă, prin 
comuna legionară din Bucureşti, prin cămine 
legionare şi economia legionară au şi încercat 
să-şi pună programul în practică, ceea ce a im¬ 
presionat multă lume şi a contribuit la succesul 
politic al lui Codreanu. Spre deosebire de deţină¬ 
torii puterii din anii '30, el a devenit propriu-zis 
o icoană, un rol important în acest sens având 
aspectul său fizic plăcut, adaptarea lui dibace la 
rolurile-model (crai din poveşti, haiduc, condu¬ 
cător fascist, mântuitor mesianic retras), precum 
şi mass-media moderne. Charisma lui poate fi 
evaluată şi în funcţie de negarea acesteia, şi anu¬ 
me prin distrugerea intenţionată a rămăşiţelor 
lui pământeşti (locul în care se află nefiind cla¬ 
rificat nici până astăzi) şi prin tabuizarea extre¬ 
mă la care a fost supus, ca nici un alt personaj 
istoric român din secolul XX. Dintre caracteris¬ 
ticile specifice perioadei de după 1989 face parte 
faptul că în viaţa politică a României n-a mai 
apărut nici un personaj charismatic dominant 
de acest fel, deşi dorinţa unor oameni de a avea 
o conducere puternică n-a dispărut. 

Punerea în scenă a regimului autoritar, res¬ 
pectiv totalitar (uniformizare, militarizare, mar¬ 
şuri, cântece patriotice) a urmat modele din afară 
(fascismul, comunismul sovietic), dar a existat 
şi o continuitate românească internă între mo¬ 
narhie, mişcarea legionară, trecând prin dicta¬ 
tura militară, spre Partidul Comunist. Regimul 
autoritar nu le era străin românilor: în Vechiul 
Regat, o elită puţin numeroasă exclusese majo¬ 
ritatea populaţiei din viaţa politică; românii din 
Basarabia trăiseră, între 1812 şi 1905, într-o 
monarhie absolută, apoi intr-un parlamentarism 
de faţadă, autoritar; românii din Ungaria, ce-i 
drept, se organizaseră bine din punct de vedere 
politic şi erau reprezentaţi - deşi în număr des¬ 
tul de redus - în parlamentul de la Budapesta, 
dar statul nu le acorda cetăţenilor dreptul de vot 
universal; doar românii din Bucovina austriacă 
aveau, începând din 1907, drept de vot universal, 
dar n-au mai avut timp să asimileze conştient 
noul sistem. 

Nou după 1918 era autoritarismul în socie¬ 
tatea de masă: odată cu acordarea dreptului de 
vot universal, puteau participa la alegeri milioa¬ 
ne de bărbaţi care nu luaseră parte niciodată la 
viaţa politică şi care, în multe părţi ale ţării, 
erau alfabetizaţi doar anevoie sau chiar deloc. 
Acest fapt este, ce-i drept, cunoscut, şi totuşi nu 
ştim aproape nimic despre eventualele încercări 

de democratizare, între 1918 şi 1938, în zonele 
rurale: puţinul pe care-1 ştim sugerează că nici 
măcar Partidul Naţional Ţărănesc nu a ajuns 
intr-adevăr la noii alegători şi s-a sprijinit, ca 
şi liberalii, pe notabilităţi. Cele mai multe par¬ 
tide mizau pe lozinci demagogice şi pe mită elec¬ 
torală, dar, după alegeri, abia dacă le mai păsa 
de electoratul de la ţară. Acesta îşi pusese mari 
speranţe în noul stat, dar curând a fost dezamă¬ 
git. în mod vădit, mulţi dintre ţărani abia dacă 
puteau face deosebire între diferitele partide. De 
aceea, în perioada grea a crizei economice mon¬ 
diale, şi-au îndreptat puternic interesul spre miş¬ 
cări extremiste: spre legionari, iar în Basarabia 
şi spre cuzişti; dat fiind că aceştia erau în opo¬ 
ziţie, adepţii lor au avut cu greu posibilitatea să 
se îmbogăţească. Cuziştii au „recuperat" însă 
din decembrie 1937 şi până în februarie 1938 şi 
apoi în timpul regimului Antonescu (deşi nu mai 
formau un partid), iar legionarii, sub Horia Sima, 
în timpul „statului naţional-legionar", populaţia 
evreiască fiind victima principală a jafurilor şi 
a „românizării". 

Autoritarismul se explică, esenţialmente, prin 
avântul pripit şi rapid eşuat în societatea de 
masă. Perioada interbelică este caracterizată de 
contrastul dintre un mic grup elitist şi, de regulă, 
corupt care deţinea puterea şi o populaţie care 
participa la politică doar formal, dintre care şi 

30% ne-români: parlamentarismul şi constitu¬ 
ţionalismul de faţadă sunt folosite în cercetare 
ca noţiuni teoretice în vederea interpretării. 
Caracterul informai al structurilor efective ale 
puterii era puternic: exista un „stat în stat“, alcă¬ 
tuit din servicii secrete - în special temuta Sigu¬ 
ranţă armată, mediul de afaceri, reprezentanţi 
ai Bisericilor şi ai lojilor masonice (politicieni im¬ 
portanţi, tocmai cei de dreapta, s-au folosit de 
loji pentru a obţine influenţă politică şi a ţese 
intrigi, cum este cazul lui Alexandru Vaida-Voe- 
vod; Jean Pangal a încercat, în 1934, chiar să 
instaureze un guvern naţionalist sub conduce¬ 
rea lojii sale), precum şi din intelectuali loiali 
regimului. 

Mobilizările de masă au fost exploatate de 
mişcările totalitare, de legionari şi de comunişti, 
în acest sens, în ciuda sprijinului temporar din 
partea regelui şi a elitelor naţionaliste, legionarii 
acţionau din opoziţie, printr-un mesianism so- 
cial-revoluţionar şi ortodox-naţionalist, care be¬ 
neficia de o susţinere largă. Legionarismul a 
fost răspunsul autentic românesc la provocarea 
societăţii de masă moderne. Spre deosebire de 
partidele bine înrădăcinate, aici este vorba de o 
reînnoire sociopolitică şi cultural-mistică în sen¬ 
sul unui organ colectiv naţional, al unei cotituri 
totalitare pornind din opoziţie, nu introdusă din 
afară, asemenea comunismului, ci ca mişcare de 

masă ce depăşea limitele generaţiilor şi ale pătu¬ 
rilor sociale. Această mişcare a fost reprimată 
de Siguranţă şi, în 1941, în cadrul unui război civil, 
zdrobită ca formaţiune politică de către armată. 
Din punct de vedere socioistoric însă, activismul 
violent social-revoluţionar şi naţionalist-proletar 
şi-a găsit continuitatea în comunism. 

Acesta a fost activat, la început, din afară, prin 
invazia Armatei Roşii, însă teza potrivit căreia 
societatea românească ar fi fost permanent o vic¬ 
timă a Uniunii Sovietice şi că, în mare parte, 
comuniştii ar fi fost ne-români nu se poate sus¬ 
ţine: Partidul, care creştea în mod exploziv, era 
alcătuit preponderent din etnici români, ne-ro- 
mânii fiind rapid înlăturaţi din posturile de con¬ 
ducere. Fără etnicii români care erau gata să 
colaboreze cu comuniştii şi cu aliaţii acestora, 
preluarea puterii de către aceştia n-ar fi avut 
o bază de masă. în mod vădit, forţele de rezis¬ 
tenţă democratică erau, în 1944-1945, sleite de 
puteri; acest lucru se explică nu doar prin pre¬ 
zenţa Armatei Roşii, ci şi prin erodarea statului 
constituţional începând cu întoarcerea regelui 
Carol II, prin dezintegrarea societăţii sub cele trei 
dictaturi de dreapta dintre 1938 şi 1944, precum 
şi prin lipsa de sprijin din partea puterilor occi¬ 
dentale în 1944. 

Legat de anii 1938, 1940 şi 1944, ne putem 
întreba şi de ce, împotriva prăbuşirii ordinii 

democratice, a cedării fără luptă a unor teritorii 
întinse şi a preluării uimitor de rapide a puterii 
de către comunişti, s-a opus atât de puţină rezis¬ 
tenţă în comparaţie cu Polonia sau Ungaria. Dacă 
aceste întrebări ajung să fie luate în seamă, răs¬ 
punsurile sunt adesea superficiale; pur şi simplu, 
ştim prea puţine despre dinamica socială declan¬ 
şată de dictaturi în societatea românească. 

Mai bine cunoscută este atitudinea elitelor, 
a căror capacitate de adaptare la regimurile în ra¬ 
pidă schimbare a fost remarcabilă; fără această 
disponibilitate de colaborare - cu o necesară notă 
de relativizare pentru anii imediat postbelici -, 
sistemele nedemocratice dintre 1938 şi 1989 nu 
s-ar fi menţinut, iar Uniunea Sovietică n-ar fi 
obţinut atât de uşor, în 1944, controlul asupra 
ţării, fără colaborarea elitelor româneşti. Numai 
situaţia ţării, expusă din punct de vedere geo- 
strategic, nu explică această disponibilitate faţă 
de adaptare; finlandezii, balticii şi polonezii, în 
situaţii fără ieşire asemănătoare, s-au apărat cu 
putere. Nu degeaba, după 1989, rezistenţa anti¬ 
comunistă a fost puternic subliniată în cultura 
comemorativă, adesea pierzându-se din vedere 
faptul că forţele deosebit de dispuse la acţiune 
proveneau din tabăra legionarilor, deci dintr-o 
mişcare politică dispusă la violenţă şi cu afini¬ 
tăţi în această direcţie. 

Regimurile autoritar-totalitare din ultima sută 
de ani au fost susţinute chiar de forţe din ţară, 

oricât de mult s-a încercat mereu să se atribuie 
fascismul doar influenţei germane, iar comunis¬ 
mul, exclusiv celei sovietice. Această constatare 
este, desigur, dureroasă pentru români, dar fără 
o analiză a acestei continuităţi va fi dificilă vreo 
schimbare fundamentală în viitor. 

Astfel ajungem la întrebarea privind urmă¬ 
toarea continuitate, cea ideatic-ideologică. Putem 
recunoaşte oare un fir roşu în acest caz? Forma 
dominantă, autoritar-totalitară, a statului a avut, 
în fapt, o suprastructură ideologică de o conti¬ 
nuitate remarcabilă: etno-naţionalismul ortodox. 
Dacă facem abstracţie de faza timpurie a regi¬ 
mului comunist, începând din 1918 şi până în 
prezent, naţionalismul etnic a constituit o resur¬ 
să de putere de un înalt potenţial de mobilizare. 
Etno-naţionalismul n-a fost produsul unor dic¬ 
taturi; era deja ideologie de stat şi liant identi- 
tar între 1918 şi 1938: România Mare, prin elita 
deţinătoare de putere reală şi simbolică, nu-şi 
dorea minorităţi. Ideologii şi intelectualii săi de 
frunte au schiţat concepte ale etnocraţiei, ale orto¬ 
doxismului politic, în care rămânea prea puţin 
loc pentru cei care nu erau români (în primul 
rând) şi ortodocşi (în al doilea rând). Categoriile 
de duşmani din rapoartele săptămânale şi lunare 
ale Siguranţei ne dau o idee despre fobia faţă de 
inamici din afară şi din interior. Minorităţi etnice 
(maghiari, germani, evrei, ruşi, ucraineni, bulgari, 

turci), minorităţi religioase (protestanţi, roma- 
no-catolici, neoprotestanţi), români ne-ortodocşi 
(greco-catolici, creştini de stil vechi), membri ai 
partidelor de extremă stângă sau extremă dreap¬ 
tă: lista grupărilor categorisite drept subversive 
este lungă. Elitele româneşti dominante erau 
adepte ale statului naţional omogen, dar în ţară 
existau 30% minorităţi etnice; dacă-i mai adău¬ 
găm pe greco-catolici şi pe cei înjur de un milion 
de creştini de stil vechi (aproape exclusiv etnici 
români, care nu trebuie confundaţi cu lipovenii, 
ortodocşi rusofoni de rit vechi), majoritatea naţi¬ 
unii titulare pierde încă şi mai mult. 

Etno-naţionalismul radical a dus, în doar 
câţiva ani, la genocidul evreilor şi al romilor, 
pregătit, din punct de vedere sociologic, de Sabin 
Manuilă. Ion Antonescu voia să purifice etnic 
România; acest lucru nu era vreun accident în 
istoria românească, datorat unor factori externi, 
ci corespundea logicii ultranaţionalismului omo- 
genizant. în această privinţă, România nu este 
singură în istoria europeană, ci se află în con¬ 
textele europene ale violenţei extreme; totuşi, 
având în vedere curentele revizioniste încă exis¬ 
tente, starea de lucruri trebuie reţinută. 

Ultranaţionalismul a devenit curând şi o resur¬ 
să hotărâtoare a regimului naţional-comunist: 
comunismul românesc nu avea bază demografică 
pentru o abordare intemaţionalistă. Integrarea 

mai multor părţi ale populaţiei a avut loc în a 
doua jumătate a anilor ’6o, prin legătura dintre 
naţionalism şi societatea de consum comunistă; 
aceasta din urmă a intrat în colaps în ultima pe¬ 
rioadă a regimului Ceauşescu, rămânând numai 
naţionalismul, care, pas cu pas, i-a reabilitat (par¬ 
ţial) pe antisemiţii ultranaţionalişti din anii '30 
şi ’4o, de la Octavian Goga până la Ion Antones- 
cu. După 1989, spectrul postcomunist, întreţesut 
cu serviciile de securitate, a cultivat resentimen¬ 
tul naţionalist; acesta este alcătuit din antipar- 
lamentarism, antipluralism, antioccidentalism, 
antisemitism. Scopul său, statul etnic omogen, 
nivelat din punct de vedere social şi cultural, a 
fost atins de comunişti; aceştia însă doar au con¬ 
tinuat ceea ce fusese plănuit şi deja pus în prac¬ 
tică între 1918 şi 1944. 

Ultranaţionalismul ortodox şi-a atins forma 
cea mai pronunţată în legionarism, singura ideo¬ 
logie genuin românească din secolul XX; genuin 
în sensul că a îmbinat, într-o doctrină proprie, 
influenţe ale fascismului european cu tradiţiile 
naţionalismului şi ale misticismului ortodox. în 
perioada interbelică, legionarismul ieşea în evi¬ 
denţă, din punct de vedere ideologic, mai puţin 
datorită naţionalismului şi antisemitismului 
său - acestea fiind larg răspândite în societatea 
românească -, ci datorită mesajului mesianic al 
mântuirii şi exaltării programului său de salvare 

a societăţii şi statului. Legionarismul a influen¬ 
ţat extrem de puternic dictatura regală şi pe cea 
militară. Dictatura regală era, în multe privinţe, 
un stat legionar fără legionari în fruntea sta¬ 
tului: militarizare, omogenizare naţională, in- 
strumentalizarea Bisericii, politică economică 
intervenţionistă şi iliberalism social - ingre¬ 
dientele tipice ale dictaturilor româneşti erau 
vizibile. La defilări se folosea chiar salutul fas¬ 
cist. Ce-i drept, Ion Antonescu a zdrobit Legiu¬ 
nea ca formaţiune politică, dar era un admirator 
al lui Codreanu şi a pus în practică doctrina 
antisemită şi ostilă faţă de minorităţi a legio¬ 
narilor, printr-o politică a violenţei de masă, fără 
precedent în România. Comuniştii au continuat 
moştenirea legionară în mai mare măsură decât 
ar bănui astăzi mulţi dintre români: preluarea 
puterii a avut succes în 1944 şi pentru că mulţi 
legionari au intrat în Partidul Comunist. Tocmai 
aripa de stânga, social-revoluţionară a Legiunii, 
de partea căreia se declarase Horia Sima, s-a în¬ 
tâlnit cu comuniştii în ura faţă de statul consti¬ 
tuţional democratic şi faţă de economia de piaţă. 
Ce-i drept, comuniştii s-au descotorosit de mem¬ 
brii de partid care erau legionari încă de la 
sfârşitul anilor '40; în plus, de la sfârşitul anilor 
'50 şi până la amnistia din 1964 au luat din nou 
măsuri drastice împotriva legionarilor, au tri¬ 
mis cu miile în lagăre, unde legionarii acţionau 

ca torţionari în cadrul aşa-numitului „proces de 
reeducare", dar erau totodată şi victime. Din 
punct de vedere ideologic însă, regimul comunist 
a pus treptat în mişcare bagajul de idei legio¬ 
nare, desigur, nu misticismul ortodox exacerbat, 
ci ideologia legionarilor de stânga: ultranaţiona- 
lism, antisemitism, ostilitate faţă de minorităţi, 
antiregionalism, omogenizare şi nivelare socio¬ 
culturală, modernizare şi prestigiu în politica 
externă. Treptat, intelectualii cu trecut legionar 
sau cuzist care doreau să colaboreze au fost rein¬ 
tegraţi tacit în societate, nu în poziţii de vârf, 
totuşi în aşa fel încât se puteau considera rea¬ 
bilitaţi măcar parţial. Chiar unii legionari con¬ 
vinşi îl admirau pe Ceauşescu, în primii ani, ca 
pe un conducător naţional puternic şi construc¬ 
tor al unui stat român modern puternic. 

PÂNĂ ACUM NE-AM OCUPAT DE SISTEME SI DE IDEI 

politice. Cine le-a susţinut însă? Caracteristică 
pentru discursul naţionalist este ridicarea în slăvi 
a statului. Ce instituţii reprezintă însă acest 
stat? în cazul României, în ultima sută de ani, 
este vorba de serviciile secrete, Biserică, armată 
şi Academia Română (ca instituţie-simbol pen¬ 
tru educaţie şi ştiinţă). Aceste instituţii au supra¬ 
vieţuit în toată această perioadă, spre deosebire 
de dictatura regală sau Partidul Comunist. 

în fapt, majoritatea românilor ştiu că regi¬ 
mul comunist se sprijinea pe serviciile secrete. 

De obicei se pierde însă din vedere că România 
devenise un stat poliţienesc şi al serviciilor se¬ 
crete încă dinainte de Primul Război Mondial. 
Ca şi după 1989, înainte de 1944 au existat mai 
multe servicii de informaţii. Supravegherea celor 
activi politic era strictă, iar partidele şi politicie¬ 
nii erau susceptibili de manipulări corespunză¬ 
toare. Slăbiciunea statului constituţional poate 
fi explicată şi prin puterea serviciilor secrete. 
Spre deosebire de perioada comunistă, acestea 
nu pătrundeau până în vasele capilare ale socie¬ 
tăţii, mai ales nu în cele ale oamenilor pasivi din 
punct de vedere politic. Concurenţa serviciilor 
secrete şi influenţa lor masivă asupra vieţii po¬ 
litice au împiedicat, în perioada interbelică, 
construirea unui stat constituţional democratic. 
România era controlată de un „stat în stat“, în 
care şi membrii unor loji masonice au jucat un 
rol important. Atmosfera fricii de ameninţări din 
partea duşmanilor din interior şi din afară a fost 
alimentată de serviciile secrete deja în perioada 
de dinainte de 1938. Continuitatea serviciilor 
secrete ale statului, de la Siguranţă la Securitate 
şi la serviciile de azi, n-a fost niciodată discutată 
în mod cuprinzător. La prima vedere, ideea unei 
continuităţi în acest sens pare ciudată. Serviciile 
secrete însă, în 1944, exceptând unele cazuri 
izolate, n-au opus rezistenţă în mod sistematic 
în faţa instaurării dictaturii comuniste, ceea ce 

este remarcabil, dacă ţinem seama de tradiţia 
anticomunistă a acestora. Dimpotrivă, agenţii 
s-au adaptat la noua situaţie politică, în stilul 
funcţionarilor de carieră. Deja în iunie 1946, în 
jur de 40% dintre agenţii serviciilor secrete fuse¬ 
seră recrutaţi înainte de 1944, iar oameni din 
vremea lui Antonescu au luat măsuri împotriva 
sioniştilor şi a ungurilor sub guvernul lui Groza. 
Comuniştii au epurat serviciile Siguranţei, la 
început doar în eşaloanele superioare, iar apoi, 
din 1948, odată cu Securitatea, şi-au creat un 
nou organ, propriu, al supravegherii şi terorii. 
De fapt, continuităţile de personal sunt, în acest 
caz, reduse. Clare sunt însă continuităţile struc¬ 
turale. Acestea constau în folosirea serviciilor 
secrete ca mijloc central al exercitării puterii. 
Nou era modul de intimidare: teroare pe faţă, 
deportare, internare în lagăr, muncă silnică; nou 
era mai ales şi faptul că aceste măsuri îi loveau 
acum pe etnicii români categorisiţi drept „duş¬ 
mani de clasă", şi nu doar pe membrii unor 
minorităţi, cum ar fi evreii sau romii, la a căror 
persecuţie şi ucidere contribuiseră serviciile sub 
Ion Antonescu. Până în 1964, înjur de 200.000 
de oameni, circa 1,5% din populaţie, au fost in¬ 
ternaţi în lagăre şi supuşi cruzimii serviciilor 
secrete. Victimele represiunii comuniste sunt 
estimate, în total, la circa 2 milioane de oameni. 
Apoi, Securitatea n-a mai avut nevoie de teroare 

pe faţă: cetăţenii intimidaţi s-au supus, practi¬ 
când disimularea ca nouă atitudine sociocultura¬ 
lă. Doar eventualitatea represiunii era suficientă 
pentru dominarea unei societăţi intimidate prin 
violenţă şi care nu mai era capabilă de rezistenţă 
organizată. Stăpânirea comunistă a fost însă po¬ 
sibilă şi pentru că mulţi oameni s-au adaptat de 
bunăvoie, din oportunism sau şi pentru că anu¬ 
mite părţi ale propagandei regimului, mai ales 
naţionalismul şi oprimarea minorităţilor, au avut 
ecou. Rezistenţa scăzută, în comparaţie cu Polo¬ 
nia sau Ungaria, a societăţii româneşti împotriva 
comuniştilor atât de slab numeric la început nu 
poate fi explicată doar prin represiune; părţi 
importante ale societăţii lucrau în favoarea nou¬ 
lui sistem. 

Deja în perioada comunistă, Securitatea a 
urzit o legendă răspândită încă şi astăzi: poves¬ 
tea unei faze timpurii brutale, dominate de mem¬ 
bri ai minorităţilor (evrei, unguri, slavi) şi cea 
a unei Securităţi bune, a unui serviciu secret pro¬ 
fesional al etnicilor români, începând de la ju¬ 
mătatea anilor ’6o. Totuşi, deja în 1949, 80% 
dintre securişti erau etnici români, iar în 1959 
erau deja 85%. Imaginea de propagandă a unei 
Securităţi naţionale şi profesionale a fost răs¬ 
pândită cu mult efort (prin filme şi literatură) 
începând din primii ani ai lui Ceauşescu şi tre¬ 
buia să şteargă continuităţile. înainte de toate, 

trebuia să facă uitat faptul că România, în peri¬ 
oada comunistă, îşi construise un aparat mon¬ 
struos al serviciilor secrete. în 1989, circa 3% 
din populaţie se afla în slujba Securităţii. Pro¬ 
centual, raportat la populaţia totală, România 
avea mai mulţi informatori decât Uniunea So¬ 
vietică. Teroarea mai întâi pe faţă, apoi struc¬ 
turală, precum şi intimidarea au mâncat ca o 
rugină societatea românească şi au distrus în 
mare măsură încrederea ca resursă socială cen¬ 
trală. Tranziţia fără impedimente spre sistemul 
serviciilor de informaţii al statului postdecem- 
brist a împiedicat multă vreme o reînnoire cuprin¬ 
zătoare după 1989, sau, în orice caz, a întârziat-o 
foarte mult. Moştenirea unui stat al serviciilor 
secrete n-a fost depăşită pe plan personal, struc¬ 
tural şi mental. 

„Serviciile" erau întotdeauna acele organe ale 
statului care funcţionau cel mai bine: o consta¬ 
tare importantă pentru istoria românească. 
Acest lucru nu înseamnă însă, în nici un caz, 
că au funcţionat fără greş: să ne gândim la slaba 
pregătire a multor agenţi din faza timpurie a 
Securităţii, la tărăgăneală, dar şi la interesele 
materiale şi la corupţie, care le-a permis multor 
securişti să obţină, după 1989, controlul asupra 
unor părţi importante ale economiei româneşti. 
Trebuie să ţinem seama că eficienţa era şi o parte 
a miturilor răspândite despre Securitate ca mijloc 

al puterii, care trebuia să intimideze societatea. 
Eficienţa este o noţiune relativă; aici este folosită 
în comparaţie cu alte instituţii ale statului. 

Tot atât de puţin ca şi serviciile de informaţii 
a contribuit şi Biserica dominantă, Biserica Orto¬ 
doxă Română, la democraţie, la emanciparea po- 
litico-socială şi la orientarea occidentală - dacă 
şi-a pus vreodată problema cu adevărat în acest 
sens. Ierarhii, preoţii, monahii şi călugăriţele 
aparţinând ortodoxiei au promovat gândirea au- 
tohtonist-naţionalistă, au sprijinit deseori legio- 
narismul, au luat parte în mod substanţial la 
distrugerea statului constituţional în 1938, au 
participat la grave crime de război în Transnis- 
tria, i-au reprimat pe greco-catolici şi pe cei de 
alte confesiuni în perioada interbelică, abia dacă 
s-au opus comunismului, dar în 1948 au zdro¬ 
bit Biserica Română Unită (Greco-Catolică), un 
important element de legătură între cultura 
română şi Occident; în timpul comunismului, 
Biserica Ortodoxă Română i-a sprijinit pe deţi¬ 
nătorii puterii, într-o interpretare nouă a vechii 
„simfonii" bizantine, în care Biserica şi-a auto- 
impus rolul de interpret secundar. Nici după 
1989 Biserica Ortodoxă Română nu s-a numărat 
printre actorii care au militat insistent pentru 
orientarea României spre Occident, adică spre 
un stat de drept liberal şi democratic; ultimele 
evoluţii arată, dimpotrivă, că o bună parte a Bise- 

ricii Ortodoxe Române se înţelege pe sine ca pro¬ 
motoare a curentelor antioccidentale, orientând 
societatea spre Răsărit. Până astăzi, lipseşte 
în România o istorie critică şi cuprinzătoare a 
Bisericii. Astfel, o analiză asupra clerului şi a 
Bisericii în ultimii o sută de ani ar scoate în evi¬ 
denţă importanţa acestei instituţii strâns legate 
de stat, indiferent de orientarea ideologică a 
acestuia. Perioada interbelică a adus ortodoxia 
românească la vârful puterii şi al prestigiului. 
Combaterea brutală a Bisericii din partea bolşe¬ 
vicilor în Uniunea Sovietică a făcut din ortodo¬ 
xia românească cea mai mare Biserică Ortodoxă 
din lumea liberă de atunci, ridicarea la rang de 
patriarhie în 1925 dând expresie acestui fapt. 
Asemenea elitelor politice, şi Biserica dovedea 
dificultăţi considerabile de adaptare la noua so¬ 
cietate de masă aflată în formare. Dorinţa de 
participare activă a mirenilor trebuia canalizată 
mai puternic decât înainte, chiar dacă se puteau 
găsi cu greu modele tradiţionale ortodoxe în acest 
sens (doar în Ardeal situaţia era alta, sub in¬ 
fluenţa protestantismului): Oastea Domnului şi 
legionarismul erau două modele care au legat 
ortodoxia de societatea de masă. în perioada in¬ 
terbelică, Biserica a trebuit să se confrunte şi 
cu larg răspândita credinţă în minuni şi cu do¬ 
rinţa de răscumpărare: „minunea de la Maglavit“ 
(vara anului 1935), legată de ciobanul Petrache 

Lupu, constituie unul dintre cele mai impresio¬ 
nante cazuri de isterie religioasă în masă din 
Europa, întărită de noile mass-media de la Bucu¬ 
reşti. Biserica Ortodoxă Română care, potrivit 
Constituţiei, avea o poziţie dominantă faţă de 
celelalte confesiuni şi prioritate faţă de cea de-a 
doua Biserică naţională, cea Unită (Greco-Cato- 
lică), se simţea însă, ca şi elitele statului, ame¬ 
ninţată: pe de o parte, de către cercurile critice 
faţă de religie, dar care au rămas modeste ca nu¬ 
măr, dar mai ales de către concurenţa instituţio¬ 
nală a Bisericii Române Unite (Greco-Catolică), 
care se prevala de meritele ei în mişcarea naţio¬ 
nală românească şi care, înainte de 1945, numă¬ 
ra numeroşi politicieni influenţi în rândurile ei. 

Mai puţin cunoscută este schisma „stiliştilor" 
din Basarabia şi din unele părţi ale Moldovei. 
Aceşti creştini de stil vechi au respins reforma 
calendarului din 1923-1924, introdusă prin con¬ 
strângere şi fără o comunicare corespunzătoare, 
la care România trebuia să treacă simbolic, ur¬ 
mând Occidentul. Din exemplul stiliştilor putem 
înţelege în ce mod interacţiunea prost coordo¬ 
nată dintre stat şi Biserică - mai exact, interese 
de partid pe plan naţional şi regional, rivalitatea 
dintre ierarhi ai Bisericii (dintre Gurie Grosu, 
simpatizant al legionarilor, şi Visarion Puiu, apro¬ 
piat al organizaţiei antisemite „Liga Apărării 
Naţionale Creştine", respectiv al Partidului Na- 

ţional Creştin) şi dintre clerici - a dus la mar- 
ginalizarea a circa un milion de ţărani (în jurul 
anului 1935), în mare majoritate români, şi la 
crearea, de către stat şi Biserică, a unei mino¬ 
rităţi tot mai militante într-o regiune deosebit 
de sensibilă din punct de vedere strategic. 

Asemenea statului, şi Biserica avea dificul¬ 
tăţi cu alteritatea culturală şi etnică. Aseme¬ 
nea statului, şi Biserica urmărea omogenizarea 
societăţii româneşti, chiar dacă n-a elaborat nici¬ 
odată în mod programatic această idee. Coabita¬ 
rea dintre Biserică şi statul autoritar, respectiv 
totalitar, devine astfel mai uşor de înţeles: după 
cum am amintit, primul patriarh al BOR, Miron 
Cristea, a legitimat dictatura regală a lui Carol II. 
Prea târziu s-a retras din jocul politic: un pa¬ 
triarh devenise prim-ministru, nu întru totul 
de mirare, dacă ţinem seama de participarea 
lui Miron la regenţa instituită pentru regele 
Mihai, care era minor (1927-1930). în timp ce 
rolul Bisericii între 1938 şi 1944 este încă prea 
puţin clarificat, după 1989 s-a discutat aprins 
despre relaţia dintre BOR şi dictatura comunistă. 
Apărătorii Bisericii argumentează că, prin adap¬ 
tarea abilă a BOR la regimul comunist, s-ar fi 
evitat ceea ce ar fi fost mai rău - o luptă împo¬ 
triva Bisericii ca în fosta Uniune Sovietică -, 
astfel însă Biserica şi credinţa au supravieţuit. 
De fapt, BOR, în supunerea ei faţă de dictatura 

comunistă, abia dacă s-a diferenţiat de Bisericile 
ei surori. în nici un moment n-a opus rezistenţă 
asemenea Bisericilor Catolice din Polonia sau 
Ungaria, a Bisericii Evanghelice din RDG sau a 
Bisericii Reformate din România. Şi în 1989, 
BOR a rămas, până la sfârşit, fidelă regimului. 

Caracterul de Biserici naţionale fără un cen¬ 
tru sau punct de referinţă în afara graniţelor ţării 
face din Bisericile Ortodoxe, în mod tradiţional, 
un partener dornic de cooperare al diferitelor 
puteri de stat. în Uniunea Sovietică, după mai 
multe valuri de prigoană, Biserica Ortodoxă a 
devenit un instrument docil al politicii sovietice 
de forţă în cadrul mobilizării naţional-patrio- 
tice din timpul celui de-al Doilea Război Mon¬ 
dial. Imediat după 1945, ortodoxia rusă plănuia 
un commonwealth ortodox, sub conducere sovie¬ 
tică. BOR s-a putut sustrage acestuia, dar a spri¬ 
jinit din ce în ce mai mult dictatura comunistă; 
în acest sens, sunt relevante inclusiv epistolele 
şi telegramele trimise liderilor comunişti ro¬ 
mâni de către conducătorii BOR cu diferite ocazii, 
de-a lungul celor patru decenii de „democraţie 
populară". BOR i-a combătut pe Uniţi şi Biserica 
Catolică, a asuprit Bisericile protestante tradi¬ 
ţionale şi le-a reprimat pe cele neoprotestante, 
considerate în ansamblu, de către BOR, adversari 
care „s-au îndepărtat de la adevărata Biserică". 
Şi în privinţa doctrinei, Biserica s-a adaptat sub 

patriarhul Justinian Marina (1948-1977): în noua 
ideologie a fost introdusă învăţătura despre apos¬ 
tolatul social al „Bisericii în slujba neamului", 
încă şi mai semnificativă a fost însă infiltrarea 
treptată a clerului de către Securitate; tocmai 
clericii cu trecut legionar erau şantajabili. Nici 
în această privinţă România nu se deosebea de 
Bisericile Ortodoxe vecine din Uniunea Sovie¬ 
tică sau Bulgaria; în aceasta din urmă, clerul 
superior era alcătuit, fără excepţie, din colabo¬ 
ratori ai serviciilor secrete. BOR a avut de suferit 
mai ales în primii douăzeci de ani ai comunis¬ 
mului, mai precis preoţii, monahii şi călugăriţele 
care s-au opus regimului sau ale căror mănăstiri 
au fost puse masiv sub presiune. Totuşi, şi faza 
ceauşistă, în ciuda supunerii totale a Bisericii, 
a făcut victime însemnate, dacă ne gândim doar 
la demolarea de numeroase biserici în cadrul 
aşa-numitei „sistematizări" în numeroase oraşe 
de provincie şi chiar în Bucureşti. Regimul s-a 
folosit, ca şi Uniunea Sovietică, de BOR în poli¬ 
tica externă, tocmai faţă de Occident. După 1989, 
vechile structuri BOR s-au dovedit dominante. 
Ce-i drept, clerici şi mireni au cerut reforme toc¬ 
mai în anii ’go. Totuşi, Biserica a refuzat să-şi 
analizeze critic trecutul. Aproape nici un ierarh 
n-a admis că a colaborat cu Securitatea. Dimpo¬ 
trivă, BOR s-a considerat păstrătoare a tradiţiei 
naţionale şi chiar s-a întărit, ca în Rusia sau în 

Serbia, ca instanţă ce legitimează puterea lu¬ 
mească. Proiectul unei „Catedrale a Mântuirii 
Neamului" ilustrează ideea de stat etnocratic şi 
gândul (în context românesc, chiar legionar) la un 
colectiv naţional ca destinatar al veştii creştine 
a mântuirii, de altfel, o învăţătură condamnată 
de multă vreme de către Patriarhia Ecume¬ 
nică de la Constantinopol drept „filetism" (ter¬ 
men însemnând aproximativ „tribalism"). Fără 
o reexaminare critică a autoritarismului, a na¬ 
ţionalismului şi a antisemitismului, Biserica 
Ortodoxă Română nu va deveni o forţă care să 
sprijine construirea unei Românii democratice. 
Prin atitudinea ei politică, BOR a pierdut mult, 
în ultimii ani, din sprijinul din partea societăţii: 
religiozitatea nu înseamnă automat şi fidelitatea 
faţă de Biserica-instituţie, care mai este şi împo¬ 
vărată de cazurile de corupţie şi de scandaluri 
legate de moravuri, ceea ce, de altfel, afectează 
credibilitatea campaniilor morale ale BOR împo¬ 
triva homosexualităţii şi în favoarea valorilor 
familiei. 

Spre deosebire de serviciile secrete şi de Bise¬ 
rici, armata şi-a pierdut treptat influenţa poli¬ 
tică; în acest sens, se uită cât de puternică era 
poziţia acesteia până în 1944. Alexandru Ave- 
rescu, Ion Antonescu, Constantin Sănătescu, Ni- 
colae Rădescu: patru militari au fost şefi de guvern 
în România. Corpul ofiţerilor se amesteca dese- 

ori în viaţa politică; ideologia naţionalistă era 
larg răspândită, iar armata, adânc implicată 
în crimele în masă ale celui de-al Doilea Război 
Mondial. Spre deosebire de ţările vecine însă, în 
România s-a ajuns abia în 1940-1941 la un puci 
militar propriu-zis; militarii au dus România ală¬ 
turi de Germania nazistă într-un război împo¬ 
triva Uniunii Sovietice, apoi însă la catastrofa 
de la Stalingrad. încă înainte de umilinţa mili¬ 
tară, armata română a luat parte la extermi¬ 
narea în masă a evreilor, în special în nordul 
Bucovinei, în Basarabia şi Transnistria, numă¬ 
rul morţilor fiind estimat, de către Comisia In¬ 
ternaţională pentru Studierea Holocaustului în 
România, la peste 300.000 de oameni. 

în privinţa importanţei armatei, România 
aproape că nu s-a deosebit, în prima jumătate 
de veac, de vecinii ei din sud-estul Europei. Ar¬ 
mata fusese, mai ales înainte de 1918, una dintre 
cele mai importante posibilităţi de ascensiune 
socială; corpul ofiţerilor se înţelegea pe sine ca 
elită naţională. Armata a trecut proba practică 
în Primul Război Mondial: ea a reuşit, după gra¬ 
va înfrângere din anul 1916, care a dezvăluit 
lipsuri grave în conducerea militară, să se reor¬ 
ganizeze în 1917 (inclusiv ca urmare a promi¬ 
siunilor regelui Ferdinand de a implementa o 
reformă agrară profundă) şi să se ridice împo¬ 
triva armatelor Puterilor Centrale. Ofiţerii de 

frunte îşi bazau pretenţiile la influenţă politică 
pe bătăliile câştigate. Generalul Alexandru Ave- 
rescu, care, în 1907, pusese să se tragă în ţărani, 
spre sfârşitul războiului a devenit un personaj 
salvator charismatic. Armata a fost cea care, în 
anii plini de confuzie 1917-1920, a stabilizat 
România şi a împiedicat o revoluţie comunistă, 
acţionând, la sfârşitul anului 1917, la Iaşi şi, la 
scurtă vreme după aceea, la începutul lui 1918, 
în Basarabia, împotriva forţelor bolşevice. 

In perioada interbelică, armata a rămas un 
factor de putere; totuşi, până la 6 septembrie 
1940 nu s-a ajuns la vreo încercare importantă 
de puci; lovitura colonelului Victor Precup a eşuat 
în 1934 încă din faza iniţială. Desigur, corupţia 
şi abuzul de putere din partea ofiţerilor supe¬ 
riori din anturajul lui Carol II dădeau naştere 
unor resentimente puternice. De aceea, în anii de 
criză 1939-1940, armata era operaţională doar 
în mod condiţionat. Prăbuşirea statului din vara 
anului 1940, retragerea în condiţii umilitoare 
din teritoriile trecute la Uniunea Sovietică şi 
cedarea fără luptă a nordului Ardealului l-au 
împins la acţiune pe conducătorul frondei din 
Armată, Ion Antonescu, simpatizant al Legiunii 
lui Codreanu. între 1940 şi 1944, România a trăit 
într-o dictatură militară, după ce deja Carol II îşi 
militarizase aparatul puterii, între 1938 şi 1940. 
Campania militară de succes împotriva Uniunii 

Sovietice (1941) a reabilitat armata în ochii mul¬ 
tor români; trecerea Nistrului a fost însă apre¬ 
ciată deja chiar de către contemporani drept 
greşeală hotărâtoare. Printr-o fidelitate deose¬ 
bită faţă de alianţa cu Germania nazistă, dicta¬ 
tura militară voia să recâştige nordul Ardealului; 
trei ani mai târziu, aceeaşi strategie s-a dovedit 
de succes, dar de partea Uniunii Sovietice. Intre 
1940 şi 1944, după cum am amintit deja, armata 
a fost răspunzătoare de crime în masă, mai ales 
împotriva populaţiei evreieşti din estul României 
şi din teritoriul ocupat al Transnistriei, iar astfel 
a devenit un actor principal al şoah. La Stalin- 
grad a fost învinsă împreună cu armata ger¬ 
mană. Ultima ei operaţiune importantă a fost 
războiul de succes, dar hotărât de Uniunea So¬ 
vietică, împotriva Ungariei, pentru nordul Ar¬ 
dealului. După înlăturarea lui Ion Antonescu, 
doi generali au organizat tranziţia spre un gu¬ 
vern pro-sovietic. Armata n-a opus o rezistenţă 
generalizată împotriva sovietizării, ci i-a susţi¬ 
nut pe noii deţinători ai puterii, asemenea apara¬ 
tului Siguranţei. Unii ofiţeri au opus rezistenţă 
în mod individual. Comuniştii au epurat armata 
şi au preluat controlul în întregime. Armata s-a 
retras apoi din viaţa politică ca factor de putere 
de sine stătător până în decembrie 1989. 

Rolul intelectualilor a devenit, după 1989, una 
dintre cele mai importante teme de dezbatere 

în România care, în această privinţă, nu se deo¬ 
sebeşte de alte ţări: intelectualii se interesează, 
în fond, de cei asemenea lor. Totuşi, a durat mul¬ 
tă vreme până când a apărut o istorie socială 
şi politică a intelectualilor, nu doar a celor care 
s-au alăturat din convingere legionarismului şi 
comunismului, ci şi a acelei majorităţi care s-a 
adaptat la fiecare sistem, în anonimitatea coti¬ 
dianului apăsător. 

Istoria intelectualilor operează deseori cu 
lacune: rareori se arată că, în naţional-comu- 
nism, antisemiţi declaraţi şi prieteni ai naţio- 
nal-socialismului au fost reabilitaţi pe tăcute; 
oameni ca Gheorghe I. Brătianu, care au căzut 
pradă comunismului, au fost, din acest motiv - 
ca anticomunişti - incluşi în partea „pozitivă" din 
bilanţ. Astfel, reprezentanţii establishmentului 
sunt substanţial mai reprezentativi pentru cu¬ 
rentele ideologice fundamentale decât intelectu¬ 
alii de la extreme (cum ar fi Eliade sau Cioran). 
Crimele în masă din timpul celui de-al Doilea 
Război Mondial şi ultranaţionalismul xenofob 
din comunism aveau o largă bază socială şi ideo¬ 
logică. Intelectualii care s-au descurcat în mai 
multe regimuri sunt un exemplu al firului roşu 
ideologic în istoria statului român modern. Cri¬ 
ticul şi istoricul literar G. Călinescu este aproape 
un simbol al adaptării servile, fiind un elogia¬ 
tor al lui Carol II şi încă de timpuriu adept al 

dictaturii comuniste. Totuşi, chiar persoane care, 
în faza timpurie a comunismului, au ajuns în 
lagăr sau în închisoare s-au descurcat cu re¬ 
gimul, cum ar fi, de pildă, teoreticianul ultrana- 
ţionalismului ortodox Nichifor Crainic sau poetul 
legionar radical Radu Gyr: două exemple de rein¬ 
tegrare a curentelor legionare şi cuziste în naţio- 
nal-comunismul românesc, pentru care revista 
Glasul patriei era o nouă platformă publicistică 
ce trebuia să-i curteze pe românii din exil. în 
faza de construcţie a comunismului, intelectu¬ 
ali care, în ciuda concepţiilor lor stângiste, au 
avut cariere strălucite înainte de 1944 s-au pus 
în slujba dictaturii, cum ar fi, de pildă, scriito¬ 
rul Mihail Sadoveanu şi profesorul de medicină 
Constantin Parhon, ambii membri ai Prezidiului 
Republicii Populare Române (Parhon fiind chiar 
preşedinte al acestuia, între decembrie 1947 şi 
aprilie 1948, apoi preşedinte al Prezidiului Marii 
Adunări Naţionale). 

Instituţia în care s-a negociat în mod esenţial 
această ideologie este Academia Română, în ciuda 
masivei epurări din 1948; pe atunci au fost epu¬ 
raţi nu doar democraţi deschişi, cum ar fi Iuliu 
Maniu, ci şi ideologi ai etno-naţionalismului: anti¬ 
semiţii şi membrii PNC Ion Petrovici, Ioan Lupaş 
şi Silviu Dragomir, simpatizantul legionar Sextil 
Puşcariu, omul de legătură cu Hitler Gheorghe 
I. Brătianu. Cu toate dificultăţile instituţionale, 

Academia a devenit un actor central în cadrul 
ştiinţei şi al politicii identitare. Ideea unei pre¬ 
zentări oficioase a istoriei s-a materializat, după 
1989, în controversatul Tratat de istorie al Aca¬ 
demiei, imagine a societăţii, de pildă în luarea 
de poziţie din partea a numeroşi membri ai Aca¬ 
demiei faţă de protestele de la începutul anului 
2017. Cu toate breşele şi mutaţiile personale, 
Academia a făcut, prin majoritatea purtătorilor 
de mesaje, oficiul de păstrătoare a gândirii naţio¬ 
naliste şi a structurilor autoritare. 

AM LUAT ÎN CONSIDERARE PATRU PILONI DE SUS- 

ţinere a statului şi a societăţii. Statul însuşi 
merită însă alte câteva gânduri. Preamărirea şi 
idolatrizarea statului sunt semne distinctive ale 
sistemelor autoritare. Cultul statului nu trebuie 
însă confundat cu vigoarea şi eficacitatea insti¬ 
tuţiilor de stat. în cazul României, ştim prea puţin 
despre modul de funcţionare al instituţiilor sta¬ 
tului, cu excepţia învăţământului şi a serviciilor. 
Poliţia, justiţia, întreprinderile de transport de 
stat, administraţia locală şi judeţeană sunt cu¬ 
noscute, în cel mai bun caz, din lucrări descrip¬ 
tive. Şi funcţionarii şi angajaţii statului, ca grup 
social, rămân uimitor de slab conturaţi. Cunoaş¬ 
tem mai degrabă discursurile, plângerile, de 
pildă, din partea românilor din Ardeal şi din 
Basarabia la adresa funcţionarilor din Vechiul 

Regat sau glumele ardelenilor despre cei veniţi 
din Moldova. Este cunoscută extinderea centra¬ 
lismului bucureştean de dinainte de 1914 asu¬ 
pra întregii ţări. Totuşi, trebuie să constatăm că, 
după o sută de ani, istoricii au încă de răspuns la 
întrebarea privind modul în care proiectul Româ¬ 
nia a fost efectiv pus în practică pe plan local. 

Pe lângă stat, trebuie luată în considerare 
societatea românească din ultimii o sută de ani. 
Schimbările sociale au fost radicale: în 1918, 
Vechiul Regat era un stat agrar, cu insule indus¬ 
triale minuscule, cu o societate urbană multi- 
etnică, mai ales în Moldova, în care ne-românii 
deţineau, mai ales în comerţ şi presă, poziţii-cheie. 
In 1989, România avea în urmă decenii de agri¬ 
cultură colectivizată; războiul comuniştilor îm¬ 
potriva ţăranilor, după model stalinist, a fost 
încununat de succes: nu numai proprietatea ţără¬ 
nească a fost zdrobită, după ce, mai înainte, refor¬ 
mele agrare îi înlăturaseră pe marii proprietari 
de pământuri, ci şi sentimentul mândriei şi al 
răspunderii proprii. Ţara a fost industrializată 
după model sovietic, iar „saltul înainte 1 ' în poli¬ 
tica industrială, realizat prin sacrificii enorme, 
a sfârşit, ca şi în alte ţări cu economie planifi¬ 
cată, într-un dezastru. Totuşi, ca şi în alte ţări 
comuniste, mulţi oameni au profitat de pe urma 
schimbărilor: tensiunile sociale de dinainte de 
1944 fuseseră considerabile, iar condiţiile de trai 

ale multor oameni, mizerabile. Comunismul le-a 
înlesnit multor oameni progresul material, chiar 
dacă modest, ceea ce explică pasivitatea sau chiar 
sprijinul faţă de regim. Oraşele erau româneşti, 
românii au devenit treptat orăşeni; acest lucru 
este valabil mai ales pentru oraşele odinioară 
cu caracter evreiesc din Moldova, pentru oraşele 
cu caracter maghiar, german şi evreiesc din teri¬ 
toriile odinioară austro-ungare. Maşter nations, 
„naţiunile stăpânitoare“, au fost marginalizate 
politic, economic şi social. „România românilor 11 , 
pe care au propovăduit-o naţionaliştii în perioa¬ 
da interbelică, a devenit realitate. Gestionarea 
de către stat a politicii sociale a produs urmări 
grave, de la strămutarea turcilor şi tătarilor în 
Dobrogea, Holocaust, deportarea germanilor şi 
a sârbilor, vânzarea, promovată de stat, a evrei¬ 
lor şi germanilor către Israel şi Republica Fe¬ 
derală Germania, până la politica pronatalistă a 
comuniştilor, interzicerea avortului, cu scopul unei 
naţiuni române puternice demografic. Din cauza 
imploziei acestui model inuman suferă societatea 
românească până astăzi. 

PÂNĂ AICI, URMÂND ŞI DINAMICA DEZBATERILOR 

româneşti, consideraţiile noastre au tratat Ro¬ 
mânia izolat, întâlnind doar uneori comparaţia 
ca metodă. 

Din acest unghi se pune problema plasării 
celor spuse într-un context mai larg. România, 

ca şi Iugoslavia, Cehoslovacia sau Polonia, a fost 
un stat construit pe moştenirea unor imperii 
multietnice dispărute la 1917-1918. în timp ce 
Cehoslovacia s-a născut aproape în totalitate din 
teritorii ale Monarhiei Dunărene, iar Iugoslavia 
a unit teritorii odinioară otomane şi habsburgice, 
Polonia renăscută s-a format din trei zone impe¬ 
riale (una prusacă, alta austriacă şi o a treia 
rusească); şi România a înglobat regiuni cu moş¬ 
tenire imperială întreită, iar în plus, spre deose¬ 
bire de Polonia, era o construcţie statală de dată 
recentă. România este singurul dintre aceste 
state postimperiale compozite care dăinuie până 
azi, cu modificările teritoriale amintite (ar fi şi 
Polonia, dar aceasta a cunoscut, după al Doilea 
Război Mondial, o „alunecare" pe harta politică 
a Europei, dinspre est spre vest). Este poate cel 
mai uimitor fenomen, fiindcă, în 1918, nici micul 
stat român învins în război, nici elita sa tot 
atât de mică nu erau pregătite pentru România 
Mare, cu achiziţii teritoriale atât în vest, cât şi 
în est. Nimeni nu putea prevedea, în 1914, că 
Austro-Ungaria şi Rusia vor ajunge la colaps 
simultan. în consecinţă, adepţii Antantei şi ai 
Puterilor Centrale stăteau faţă în faţă, împărţiţi 
şi după diferitele preferinţe în politica externă. 
Condiţiile iniţiale erau dificile: valuri de greve 
în interior, noi grupări de populaţii prea puţin 
loiale, revoluţii în toate ţările vecine, principalul 

aliat, Franţa, aflat la mare depărtare. In 1918, 
avântul naţional şi social a durat doar puţină 
vreme; dimpotrivă, armata a trebuit să canali¬ 
zeze dinamici enorme. 

De ce a supravieţuit România, iar celelalte 
state postimperiale nu, sau doar cu modificări 
teritoriale radicale, ca în cazul Poloniei? Iugos¬ 
lavia şi Cehoslovacia s-au împărţit etnic, mai 
bine zis în opoziţii economice şi de mentalitate 
etnicizate. Opoziţia sârbo-croată s-a dezvoltat 
de-a lungul unor falii postimperiale; o parte mai 
dezvoltată a ţării, dar fără putere politică, s-a 
ridicat împotriva centrului politic, care dispunea 
de armată, diplomaţie şi administraţie. La zece 
ani de la crearea celei dintâi Iugoslavii, doar 
dictatura militară a apărat ţara de descompu¬ 
nere. In acelaşi timp, în România avea loc, la 
Alba Iulia, o mare manifestaţie a PNŢ, anunţân- 
du-se un marş spre Bucureşti; alegerile care au 
adus PNŢ-ul la putere, dar mai ales teama româ¬ 
nilor ardeleni de revizionismul unguresc, ecou 
al politicii de maghiarizare promovate de către 
guvernele de la Budapesta până în 1914, au îm¬ 
piedicat o destrămare a României Mari şi forma¬ 
rea unui stat transilvănean, care, la 1918, nu a 
părut chiar imposibilă. 

Regionalismul românesc era puternic, chiar 
în Basarabia, cu o elită aflată în proces de forma¬ 
re, fiind răspândită nemulţumirea faţă de noul 

stat, care funcţiona, potrivit percepţiilor, mai 
prost decât Imperiul Austro-Ungar, respectiv cel 
rus; totuşi, alternative politice reale, pentru ro¬ 
mânii din vestul şi estul ţării, nu existau. Regio¬ 
nalismul, particularităţile regionale, precum şi 
problema organizării statului trezesc însă chiar 
şi astăzi sentimente puternice, fiindcă acestea 
sunt apreciate deseori drept ameninţare la adre¬ 
sa unităţii de stat şi naţionale. Nesiguranţa ce 
capătă expresie astfel este un indiciu indirect al 
puterii simţămintelor regionale şi al îndoielii 
faţă de capacitatea statului de a guverna inte¬ 
rese diferite altfel decât printr-un centralism 
rigid şi prin nivelarea diferenţelor. 

întrebarea dacă o Românie alcătuită în 1918 
ca stat federal ar fi avut o altă evoluţie este atrac¬ 
tivă din punct de vedere intelectual şi politic, dar 
ţine de o abordare contrafactuală a trecutului. 
Este un fapt istoric că, în primii ani ai României 
Mari, unii politicieni de frunte din Ardeal şi Ba¬ 
sarabia au dorit o organizare de stat necentra- 
listă. După unirea cu România, Basarabia s-a 
bucurat, câteva luni, de o largă autonomie, iar 
proclamaţia de la Alba Iulia a reprezentat şi un 
compromis între centralişti şi acele forţe care nu 
voiau să transpună mecanic sistemul din Vechiul 
Regat asupra teritoriilor transcarpatice. Şi în 
Bucovina existau aceste poziţii opuse. De ase¬ 
menea, Consiliul Dirigent din Ardeal şi Sfatul 

Ţării din Basarabia constituiau instituţii politice 
proprii cu potenţial politic considerabil. Terme¬ 
nul, deseori folosit, de „federalizare", nu rareori 
ca noţiune-sperietoare, echivalentă cu separatis¬ 
mul, nu corespunde exact dezbaterii: era vorba 
mai degrabă de autonomie, autoadministrare, 
competenţe administrative regionale, era vorba 
şi de interesele grupărilor româneşti regionale 
fruntaşe, care la Bucureşti se puteau manifesta 
doar în mod condiţionat. 

Această nevoie de delimitare este exprima¬ 
tă în discursul intraromânesc adesea şi prin me¬ 
canisme de delimitare faţă de un orientalism 
intraromânesc, care percep, din punctul de ve¬ 
dere al Ardealului şi al Basarabiei, Bucureştiul 
şi Vechiul Regat în ansamblu drept balcanice, 
fanariote şi neeuropene, iar apartenenţa la Mo¬ 
narhia Dunăreană dispărută, deci irelevantă 
politic, drept simbol al superiorităţii occidentale 
şi civilizaţionale - punctul de referinţă nefiind 
însă Transleithania, Regatul Ungariei, ci mai 
degrabă Viena. Şi imperiul ţarist, acum dispă¬ 
rut, a lăsat în urmă impresia prestigiului unui 
imperiu eurasiatic şi a înaltei culturi ruseşti. în 
domeniul religios-cultural, aceste diferenţe men¬ 
tale au mers mai departe prin vechea opoziţie 
dintre Biserica Unită şi cea Ortodoxă, respectiv, 
în Basarabia, dintre tradiţiile ruseşti şi ortodo¬ 
xia românească. 

în vestul ţării, regionalismul a fost îngrădit 
de teama faţă de revizionismul maghiar, iar în 
Basarabia, de frica faţă de Uniunea Sovietică. 
Dat fiind că, după 1918, elitele maghiare din 
Ardeal vorbeau de federalism, un concept care 
fusese folosit, în Transleithania maghiară, mai 
ales de politicienii de frunte români, a apărut 
impresia, care nu era neîndreptăţită, că ideile 
federale erau un plan al celor care, de fiecare 
dată, erau slabi politic, şi nu un model serios de 
echilibrare a intereselor într-un stat eterogen 
din punct de vedere etnic; la urma urmei, înainte 
de 1914, argumentele politicienilor români din 
Ungaria erau foarte puţin diferite de cele ale ma¬ 
ghiarilor ardeleni de după 1918. 

Când PNŢ a obţinut, în 1928, o victorie zdrobi¬ 
toare în alegeri, promisa transformare a statului 
a fost exclusă. începând din 1933, România s-a 
îndreptat, dimpotrivă, în direcţia opusă. Organi¬ 
zarea administrativă s-a destrămat intenţionat 
în 1938, prin înfiinţarea ţinuţurilor în regiunile 
istorice. Disputa româno-maghiară dintre 1938 
şi 1944 a afectat masiv raportul interetnic: ro¬ 
mânii au fugit din teritoriile devenite maghiare, 
iar maghiarii din cele rămase româneşti. După 
întoarcerea armelor din partea României la 23 
august 1944, a izbucnit un război etnic în nordul 
Ardealului. Conflictul s-a caracterizat prin lipsa 
de compromisuri de ambele părţi, care urmăreau, 

în aceeaşi măsură, scopul omogenizării etnice. 
Faptul că România a primit înapoi nordul Ardea¬ 
lului a depins esenţialmente - după cum o arată 
izvoarele din arhive - de trecerea României în 
tabăra sovietică, atât militar, cât şi politic, ceea 
ce Stalin a răsplătit cum se cuvine. România a 
plătit, pentru restituirea Ardealului de nord, 
preţul altor câtorva luni de război şi al dictaturii 
comuniste (după cum Cehoslovacia a trebuit să 
accepte hegemonia sovietică în schimbul izgoni¬ 
rii germanilor sudeţi). Moştenirea culturală din 
provinciile de vest a fost slăbită în continuare 
prin şoah, de care, în nordul Ardealului, sunt răs¬ 
punzătoare autorităţile maghiare, precum şi prin 
deportarea a circa 80.000 de germani în Uniunea 
Sovietică. Faptul că federalismul a fost apli¬ 
cat temporar, după 1945, în Ardeal nu mai avea 
nimic de-a face cu centralizarea democratică, ci 
cu preluarea modelelor de organizare sovietice. 
Regiunea Autonomă Maghiară (1952-1960) n-a 
avut viaţă lungă: sprijinirea Revoluţiei din Unga¬ 
ria din 1956 de către maghiarii din Ardeal a spe¬ 
riat regimul comunist de la Bucureşti, care însă 
a supraestimat foarte mult ameninţarea unui 
presupus separatism. Rezistenţa democratică 
a Ungariei împotriva Uniunii Sovietice a fost, 
de aceea, folosită de staliniştii români ca motiv 
pentru a reînsufleţi în totalitate centralismul de 
dinainte de război. în deceniile care au urmat, 

naţional-comunismul s-a mobilizat cu succes 
împotriva populaţiei maghiare. Faptul că ma¬ 
ghiarii au jucat un rol însemnat în istoria tim¬ 
purie a comunismului românesc - ca urmare a 
marginalizării naţionale şi sociale, mai ales a 
secuilor - a fost întors chiar împotriva lor, în 
sensul menţionatei dihotomii a interpretării gu¬ 
vernării comuniste de către Partidul însuşi: naţio¬ 
nal-comunismul ar fi depăşit faza de început, 
marcată de violenţă şi dominată de minorităţi; 
după cum mai întâi a fost o Securitate rea, apoi 
una bună, potrivit propagandei ar fi fost mai întâi 
o guvernare comunistă rea, apoi una bună, deoa¬ 
rece devenise românească. 

Presiunea asupra populaţiei maghiare a rămas 
puternică până la sfârşitul comunismului. Opo¬ 
ziţia dintre români şi maghiari le serveşte chiar 
în prezent forţelor centraliste să discrediteze 
orice formă de descentralizare. Pe de altă parte, 
pretenţiile actuale de autonomie, sprijinite de 
Budapesta, nu sunt de natură să sporească în¬ 
crederea. Nici faptul că saşii, a treia populaţie 
ca număr din Ardeal, după 1989, aşadar după 
circa 800 de ani, au dispărut din regiune nu ate¬ 
nuează opoziţia dintre cele două comunităţi mai 
mari. Pe acest fond, este remarcabil că în Ardeal 
şi în Banat s-a păstrat o puternică identitate 
regională a românilor, prin delimitare faţă de 
statul centralist şi prin sublinierea propriilor 

particularităţi cultural-istorice. începând din 
1989, acest lucru se observă limpede după rezul¬ 
tatele alegerilor naţionale, vigoarea structurilor 
societăţii civile, viaţa intelectuală mai marcantă. 
Această ţinută culturală nu are de-a face ex¬ 
clusiv cu originea. Migraţia internă în România 
comunistă şi după 1989 a fost masivă, şi totuşi 
mulţi migranţi interni au văzut şi văd într-o 
identitate regională o sporire a prestigiului în 
comparaţie cu Moldova sau Muntenia. 

Pe o cale cu totul aparte a pornit identitatea 
regională din Basarabia; această temă este, până 
în prezent, extrem de disputată. Basarabia a 
intrat, în 1918, în statul României Mari, ca regi¬ 
une în care populaţia de limbă română avea o 
majoritate strânsă, dar care, cu excepţia câtorva 
activişti naţionalişti, aproape că nu avea iden¬ 
titate naţională românească. Această regiune a 
aparţinut României doar între 1918 şi 1940, 
precum şi, în condiţii de război şi de şoah, între 
vara anului 1941 şi cea a anului 1944. Semni¬ 
ficaţia administraţiei româneşti este extrem de 
controversată, dat fiind că istoriografia sovietică 
a făcut tot ce a putut pentru a o prezenta în culo¬ 
rile cele mai sumbre. O privire imparţială, care 
să se sprijine pe documentele administraţiei ro¬ 
mâneşti şi pe mass-media timpului, arată însă 
cât de greu le-a fost elitelor de la Bucureşti cu 
această provincie: aproape permanent în stare 

de asediu, cu libertăţi civile limitate, fără vreo 
promovare economică durabilă, mereu amenin¬ 
ţată de un vecin extrem de puternic, adminis¬ 
trată deseori de funcţionari corupţi şi nu rareori 
violenţi, Basarabia era un sol fertil pentru extre¬ 
mismul religios (ca în cazul stiliştilor) şi cel poli¬ 
tic (cuzismul antisemit). O puternică identitate 
regională proprie a românilor basarabeni este 
perceptibilă deja în perioada interbelică. Uniu¬ 
nea Sovietică a încercat să promoveze o naţiune 
moldovenească propriu-zisă. După 1991, Repu¬ 
blica Moldova a rămas scena unor politici iden- 
titare concurente care, în construirea identităţii 
şi a alterităţii, se raportează la regimurile succe¬ 
sive, de fiecare dată reprezentând schimbări 
radicale pentru populaţia regională, iar în anii 
'40 chiar traumatice. Federalismul şi centralis¬ 
mul reprezintă, în acest caz, mai puţin modele ale 
statului, cât mai ales o interpretare (post)sovie- 
tică, respectiv naţionalist-românească a isto¬ 
riei şi a viitorului politic (dorit). Nici unul, nici 
celălalt nu corespund însă specificului regio- 
nal-cultural al Basarabiei. 

Politica „anexării necondiţionate" din 1918 
putea deci să producă rezultate diferite, după 
cum i-ar fi reuşit - sau nu - partenerului alte- 
rităţii politice (Ungaria, Rusia) să canalizeze 
dorinţele de identitate regională şi de autonomie 
prin politica identitară a statului. Românii de 

la vest de Carpaţi au fost integraţi în mod dura¬ 
bil în planul de omogenizare naţională a statului 
român. Românii de la est de Prut au fost doar 
pe termen scurt integraţi astfel şi, în plus, din 
cauza suprapunerii elitelor ruseşti peste cele ale 
lor, între 1812 şi 1917, au avut un punct de ple¬ 
care substanţial mai slab. 

STABILIZAREA POLITICĂ, OMOGENIZAREA ETNICĂ ŞI 

nivelarea socială a României - pe care o urmă¬ 
riseră şi ideologii naţionalişti din perioada inter¬ 
belică - s-a realizat, după cum am amintit, prin 
intermediul comunismului. Abia acum, societa¬ 
tea a ajuns sub stăpânirea statului până în va¬ 
sele capilare; abia acum, alteritatea politică, 
socială, etnică şi culturală a fost zdruncinată, 
ştearsă şi deseori distrusă, până la nivelul fami¬ 
liilor. Politica demografică a jucat aici un rol 
central. In primii ani de după război, statul a 
recurs la metoda deportării; după cum am amin¬ 
tit, sub presiunea Uniunii Sovietice, zeci de mii 
de germani au fost trimişi la muncă silnică în 
Donbas. După ruptura dintre Stalin şi Tito 
(1948), statul român a deportat în Bărăgan mii 
de sârbi bănăţeni, dar mai ales şvabi. Au fost 
deportaţi, de asemenea, şi mii de ţărani români 
care se apăraseră împotriva colectivizării agri¬ 
culturii. într-o fază ulterioară, statul n-a mai 
folosit violenţa fizică împotriva unor colectivi¬ 
tăţi întregi, ci s-a îmbogăţit prin politica de omo- 

genizare: plecarea evreilor în Israel şi a germa¬ 
nilor în Republica Federală Germania a devenit 
o importantă sursă de venit a regimului comunist. 

Statul comunist a dus un război şi împotriva 
majorităţii ţărăneşti a populaţiei. Istoria ţăra¬ 
nilor români din secolul XX mai trebuie încă 
scrisă: este o tragedie. Ea începe cu Răscoala ţă¬ 
rănească de la 1907, urmată de integrarea poli¬ 
tică prin dreptul de vot universal (pentru bărbaţi) 
şi proiectul unei emancipări economice prin re¬ 
forma agrară. România Mare a lăsat moştenire 
o ţărănime sfâşiată de criza economică mondială, 
având o productivitate redusă, şomaj mascat, cea 
mai mare mortalitate infantilă din Europa şi 
malnutriţie generalizată, iar aceasta cu însem¬ 
nate diferenţe regionale. Cu toate acestea, ţăra¬ 
nii au susţinut ţara şi au făcut primii paşi spre 
parlamentarism, chiar dacă într-un mod incom¬ 
plet. La preluarea puterii, comuniştii au trebuit 
să ţină seama de ţărani. împotriva acestora, nu 
puteau dobândi controlul asupra ţării. De aceea, 
guvernul Petru Groza a pus în aplicare o reformă 
agrară radicală şi i-a curtat pe ţărani cu lozinci 
social-populiste. Când, la sfârşitul anului 1947, 
comuniştii au dobândit întreaga putere, şi-au 
scos masca. 

Acum a început revoluţia propriu-zisă în Ro¬ 
mânia, războiul comuniştilor împotriva ţărani¬ 
lor. Acesta a fost dus după modelul colectivizării 
agriculturii în Uniunea Sovietică. Prin presiuni 

şi, deseori, prin violenţă pe faţă, ţăranii au fost 
siliţi să se înscrie în gospodării colective. Sporirea 
cotelor de achitat din recolte trebuia să-i ruineze 
pe ţăranii care opuneau rezistenţă. „Lupta de 
clasă“ a fost transpusă la sate, ţăranii fiind cate¬ 
gorisiţi, după model sovietic, în chiaburi, mijlo¬ 
caşi şi săraci. Prin toate mijloacele, activiştii 
comunişti au alimentat conflictele în obştile să¬ 
teşti. Ca şi în Uniunea Sovietică, mulţi ţărani 
s-au apărat, spontan şi fără organizare, ca în 
1907. Din nou, statul a angajat armata şi ser¬ 
viciile secrete, s-a ajuns la numeroase execuţii, 
la umilirea rituală a purtătorilor de cuvânt care 
se bucurau de vază deosebită. 

în 1962, statul comunist a învins. Ţărănimea 
română, în calitate de clasă socială şi culturală, 
era zdrobită. în acest sens, s-a ajuns şi la o mi- 
graţie masivă spre oraşe, unde ţăranii găseau 
de lucru ca muncitori în industrie şi, faţă de să¬ 
răcia din foarte multe regiuni de la ţară, ajun¬ 
geau la un standard de viaţă care, chiar dacă 
rămânea de nivel modest, era totuşi mai bun din 
punct de vedere material. Zdrobirea societăţii 
ţărăneşti se afla în contrast flagrant cu naţiona¬ 
lismul în creştere şi cu preamărirea maselor de 
ţărani din propaganda comunistă. România a 
pornit pe calea modernizării staliniste: colectivi¬ 
zarea agriculturii trebuia să înlesnească dez¬ 
voltarea unei industrii grele proprii, în timp ce 
industria bunurilor de consum a fost neglijată. 

în prima fază a regimului lui Ceauşescu, par¬ 
tidul şi-a schimbat strategia şi a îmbunătăţit 
aprovizionarea cu bunuri de consum. Combina¬ 
ţia dintre naţionalism şi modesta societate de 
consum comunistă a constituit baza pentru accep¬ 
tarea regimului în mari părţi ale populaţiei. Dez¬ 
gheţul a durat însă doar puţină vreme şi a dus 
la înăsprirea extremă a sistemului în faza târzie. 
Construirea unei industrii chimice, apoi ţelul 
autarhiei economice a fost atins cu sacrificii enor¬ 
me din partea populaţiei. Independenţa Româ¬ 
niei, trâmbiţată de propagandă, era obţinută cu 
preţul mizeriei în masă, al malnutriţiei şi al 
renunţării pe scară largă la încălzirea locuinţelor 
şi a clădirilor publice. Omogenizarea populaţiei 
stăpânite s-a întărit prin această pauperizare şi, 
dat fiind că şi adepţii regimului, cel puţin în eşa¬ 
loanele inferioare, au început să simtă lipsurile, 
sprijinul pentru dictatură a dispărut. Sărăcia şi 
urmărirea omniprezentă au destrămat socie¬ 
tatea. în anii '70, regimul a luat măsuri foarte 
aspre împotriva culturilor alternative ale tine¬ 
retului şi a oricărei forme de devianţă socială 
(„parazitism social“), de pildă prin razii extinse 
ale „gărzilor patriotice 11 şi ale miliţiei şi prin 
introducerea obligativităţii muncii. Urmarea a 
fost criminalizarea a zeci de mii de tineri. Regi¬ 
mul n-a putut rezolva nici problema larg răspân¬ 
dită a alcoolismului, considerat, de asemenea, 
un pericol pentru societatea socialistă, cu atât 

mai puţin corupţia generalizată şi deturnarea 
bunurilor statului. Urmări traumatizante a avut 
şi politica demografică a dictatorului: obiecti¬ 
vul unei naţiuni puternice inclusiv din punct de 
vedere demografic trebuia atins prin interzice¬ 
rea strictă a avortului şi controlul extins al sta¬ 
tului asupra corpului femeii. Dictatorul însuşi 
a ignorat avertizările medicilor. Rezultatul a fost 
o imensă suferinţă atât pentru femei, cât şi 
pentru mii şi mii de copii, de care statul nu s-a 
îngrijit suficient şi care au trebuit să sufere în 
orfelinate inumane. Criminalizarea copiilor stră¬ 
zii a fost una dintre măsurile cele mai dezgus¬ 
tătoare din punct de vedere moral ale statului 
român, din cauza căreia cei afectaţi trebuie să 
mai sufere încă şi astăzi. 

Altă intervenţie profundă în spaţiul vital al 
populaţiei a fost întreprinsă de regim atunci 
când a început să schimbe pe scară largă aspec¬ 
tul aşezărilor urbane. Aşa-numitul plan de siste¬ 
matizare, pus în aplicare treptat după puternicul 
cutremur din 1977, a distrus nu numai părţi mari 
din centrul Bucureştiului, ci şi zeci de oraşe mai 
mici, mai ales din Regat: 29 au fost demolate în 
totalitate, iar 37 puternic afectate. în locul clădi¬ 
rilor istorice a apărut o arhitectură unitară tristă, 
ce caracterizează până astăzi mari părţi ale pro¬ 
vinciei româneşti, unde creează zone anistorice. 
Dezrădăcinarea culturală şi socială a oamenilor, 

care trebuiau desprinşi de toate legăturile tra¬ 
diţionale şi supuşi cu totul partidului, şi-a găsit 
expresia în această arhitectură, care, recurgând 
la toate mijloacele puterii de stat, a pus în apli¬ 
care, în mod radical, fantasme arhitecturale occi¬ 
dentale (Le Corbusier), lucru care, în Europa de 
Vest, n-ar fi fost vreodată posibil. Nivelarea şi 
omogenizarea societăţii şi-au aflat expresia de¬ 
plină în aceste construcţii. 

Şi mai radical a fost planul de sistematizare 
a satelor, desigur, niciodată elaborat în toate 
detaliile: înjur de 50% dintre gospodăriile ţără¬ 
neşti trebuiau desfiinţate; până în anul 2000 ar 
fi trebuit create 558 de centre agroindustriale. 
Planul ar fi anihilat tot ce mai supravieţuise co¬ 
lectivizării din cultura rurală, destul de puţin, 
fiindcă aproape n-a existat rezistenţă împotriva 
sistematizării; numeroase familii au încercat, 
mai curând, să negocieze cu autorităţile soluţii 
individuale. Solidaritatea sătească din urmă cu 
patruzeci de ani, care dăduse naştere la răscoale, 
nu mai exista. Tocmai în zonele sistematizate, 
care deja înainte de 1944 erau relativ subdezvol¬ 
tate, postcomunismul îşi mai află şi astăzi cea 
mai importantă susţinere. Atomizarea societă¬ 
ţii, distrugerea oricăror legături care ar fi putut 
deveni periculoase pentru regim erau în stadiu 
foarte avansat; cel mai bun indicator al acestui 
fapt este lipsa rezistenţei organizate (rezistenţa 

spontană a izbucnit de mai multe ori, dar fără 
succes). 

Acceptarea din partea populaţiei a regimului 
comunist a sporit, pentru o vreme, din cauza poli¬ 
ticii externe. Hotărâtoare în acest sens a fost 
desprinderea din raza de acţiune nemijlocită a 
Uniunii Sovietice, după ani de pură vasalitate. 
In 1958, Armata Roşie s-a retras din România, 
ceea ce, în politica internă, n-a dus la o relaxare, 
ci, dimpotrivă, la un nou val de represiune ma¬ 
sivă, prin care Partidul voia să-şi asigure puterea, 
pe care şi-o percepea ca fiind ameninţată. Mo- 
mentul-cheie în politica externă, pus în scenă 
şi în mod simbolic, a fost anul 1968, când dicta¬ 
torul Nicolae Ceauşescu, abia ajuns la putere, 
s-a exprimat public împotriva invaziei din par¬ 
tea statelor Pactului de la Varşovia în Ceho¬ 
slovacia, primind ovaţiile mulţimii. Dictatorul s-a 
folosit abil de puternicele resentimente anti- 
ruseşti ale populaţiei, intensificând reactivarea 
naţionalismului ca resursă de guvernare şi de 
mobilizare, începută deja sub predecesorul său, 
Gheorghe Gheorghiu-Dej; România s-a manifes¬ 
tat astfel ca factor de putere de sine stătător în 
Pactul de la Varşovia, bătând toba egalităţii în 
drepturi şi a respectului reciproc. Această atitu¬ 
dine a fost apreciată de Occident: contacte la cel 
mai înalt nivel cu SUA şi Franţa, precum şi cu 
alte state apusene, însoţite de vizite de stat atent 

puse în scenă, au adus în faţa ochilor românilor 
prestigiul internaţional al şefului lor de stat. 
Acestea au adus României şi importante aju¬ 
toare economice, chiar dacă Occidentul privea 
sceptic planurile lui Ceauşescu de a deveni pu¬ 
tere nucleară. în acelaşi timp, ţara a urmărit şi 
o politică sigură pe sine faţă de statele Lumii a 
Treia; latura întunecată era alcătuită din co¬ 
merţul de arme, sprijinirea terorismului arab şi 
atacurile împotriva opoziţiei româneşti din străi¬ 
nătate (de pildă, în 1981, atentatul asupra pos¬ 
tului de radio Europa Liberă de la Munchen). 
Desigur, regimul îşi cunoştea limitele razei de 
acţiune; în ciuda tuturor „înţepăturilor", Româ¬ 
nia a rămas în tabăra comunistă. 

în ultima perioadă a regimului lui Ceauşescu, 
acesta a devenit chiar un om de fier conservator, 
care respingea reformele şi reprima brutal orice 
opoziţie. România a susţinut o asemenea politică 
represivă şi în faţa statelor comuniste reforma¬ 
toare. Astfel, dictatorul şi-a pierdut tot prestigiul 
obţinut prin inducerea în eroare, cu abilitate, a 
politicienilor şi formatorilor de opinie din Occi¬ 
dent, ducând ţara la izolare completă. Propa¬ 
ganda de stat despre actorul de politică externă 
autonom şi cu prestigiu internaţional a avut însă 
o viaţă lungă, până în ziua de astăzi, deşi provine 
dintr-o iluzie. Poziţia temporar vizibilă a Româ¬ 
niei a fost posibilă doar pe fondul Războiului 

Rece, fiind o ieşire din rândurile unuia dintre 
blocuri, în mod controlat şi precis cumpănit. Re¬ 
gimul n-a urmărit echidistanţa, iar aceasta nici 
n-ar fi fost posibilă din punct de vedere politi- 
co-militar. Rezultatele politicii externe ceauşiste 
au fost negarea realităţii, izolarea şi revoluţia. 

Astfel, ca elemente stabilizatoare ale sta¬ 
tului român pot fi subliniate nivelarea sociocul¬ 
turală consecventă, susţinută de toate regimurile, 
lipsa alternativelor politice regionale pentru ro¬ 
mânii din provinciile înglobate în 1918, precum 
şi elasticitatea în politica externă. Până la urmă, 
deja în 1989, a mai rămas foarte puţin din so¬ 
cietatea anului 1918; şi în această privinţă 
România s-a deosebit doar în mică măsură de 
celelalte state din blocul comunist. Ca specific 
românesc, aş scoate totuşi în evidenţă transfor¬ 
marea unei societăţi născute pe ruinele unor 
vechi imperii, deci foarte variate etnic şi cultu¬ 
ral, într-una nivelată naţional, cu păstrarea carac¬ 
terului statal, precum şi a teritoriilor dobândite 
în 1918. 

ULTIMA TREIME A CELOR O SUTĂ DE ANI A BENE- 

ficiat, până acum, de prea puţin spaţiu în expu¬ 
nerea de faţă. Oricât de dificilă ar putea părea 
situaţia politică actuală, tocmai în această peri¬ 
oadă pot fi observate evoluţii care, potrivit tutu¬ 
ror normelor descrise la început în cazul meu, 
trebuie evaluate pozitiv în bilanţ. Deja revoluţia 

din 1989 a arătat că societatea românească este 
pătrunsă de un spirit de rezistenţă surprinzător 
pentru cineva din afară; în străinătate abia dacă 
au fost percepute greva din 1977 din Valea Jiului 
sau marea grevă de la Braşov, din 15 noiembrie 
1987. Răsturnarea comunismului s-a desfăşu¬ 
rat atât de violent şi pentru că regimul a mizat, 
până la sfârşit, pe izolare şi represiune, aducând 
populaţia, prin politica sa economică, la sărăcie 
lucie; pentru numărul cel mai mare de victime - 
morţi şi răniţi -, şi anume cel din zilele haotice 
de după căderea lui Ceauşescu, răspunderea este 
a conducătorilor Frontului Salvării Naţionale, 
creat în jurul lui Ion Iliescu şi Petre Roman. 

Revoluţia din 1989 a delimitat România de 
alte state comuniste, situaţia de început fiind 
diferită în aspecte esenţiale. Doar în Albania, 
regimul a urmat, încă din anii 1980, o cale atât 
de determinată ideologic: plan megaloman de 
sistematizare, politică autarhică, naţionalism 
xenofob extrem, presiune permanentă a apara¬ 
tului represiv omniprezent, respingerea totală a 
reformelor, sublinierea drumului propriu faţă de 
Occident, dar şi faţă de Răsăritul din ce în ce 
mai critic, toate au creat o puternică presiune 
politică şi socială. Grevele amintite au fost un 
semnal de avertizare: Partidul a reacţionat prin 
represiune. Chiar după adoptarea acordurilor 
CSCE (1975) şi după apelul lui Paul Goma, abia 

dacă s-au putut forma grupări de disidenţi. Nu 
exista nici o posibilitate de exprimare a criticii, 
nici măcar cu precauţie, în afară de luările de 
poziţie izolate ale unor oameni curajoşi. De aceea, 
revoluţia nu se putea sprijini pe structuri de 
negociere: lipseau instituţii mediatoare, cum ar 
fi Bisericile sau sindicatele, lipseau şi grupări 
organizate pentru apărarea drepturilor cetăţe¬ 
nilor, care ar fi putut servi drept parteneri pen¬ 
tru o masă rotundă. Ceea ce s-a întâmplat în 
decembrie 1989 este obiectul unei cercetări juri¬ 
dice aparte, care a dus la punerea sub acuzare a 
unor protagonişti de frunte, cum ar fi Ion Iliescu 
sau Petre Roman. Totuşi, se poate constata că 
majoritatea populaţiei voia să scape de regimul 
de nesuportat, care nu mai avea de oferit decât 
mizerie şi frică. La succesul răsturnării regi¬ 
mului a contribuit în mod hotărâtor faptul că 
mari părţi ale forţelor de ordine nu mai spriji¬ 
neau dictatura; altminteri n-ar fi fost exclus un 
scenariu precum cel chinez, aşadar masacrarea 
demonstranţilor. Mulţi oameni au perceput un 
sentiment de autoeliberare şi de libertate obţi¬ 
nută prin luptă. în acelaşi timp, venise ceasul 
unei lovituri de stat, în mod evident pusă în 
scenă cu mare atenţie, din partea unor comunişti 
din eşalonul al doilea şi al treilea, din jurul lui 
Ion Iliescu, care voiau să-l înlăture pe dictato¬ 
rul antireformist şi anturajul acestuia, pentru 

a menţine puterea partidului în stat şi societate, 
pe linia perestroikăi. Au pus însă în mişcare o 
dinamică revoluţionară a oamenilor care nu mai 
erau mulţumiţi cu un regim mai puţin represiv 
şi cu condiţii de consum mai bune, ci - punctul 8 
al Proclamaţiei de la Timişoara - voiau să frângă 
puterea comuniştilor. In prima jumătate a anu¬ 
lui 3 990, această revoluţie propriu-zisă, democra¬ 
tică, a fost zdrobită prin aşa-numitele mineriade, 
iar celor răspunzători de acestea nu li s-a cerut 
socoteală nici până astăzi. Aceşti contrarevolu¬ 
ţionari comunişti, precum şi fiii şi nepoţii lor poli¬ 
tici şi-au păstrat până azi puterea, pe diferite 
planuri. Sub conducerea lor, România a pier¬ 
dut timp preţios, mai ales în anii '90: stagnarea 
în locul reformelor economice pe de o parte, 
precum şi o sinistră continuare a intimidării 
sociale pe de alta caracterizează această peri¬ 
oadă. O lustraţie n-a avut loc niciodată, lucru 
din cauza căruia România suferă până în ziua 
de astăzi. în aceşti ani, cadrele, mai ales cele 
mai tinere, ale Partidului şi Securităţii au reu¬ 
şit să-şi asigure puterea economică prin privati¬ 
zări de faţadă şi să se dezvolte în continuare. 
Situaţia a fast favorizată de un fenomen care 
marchează chiar şi actualmente peisajul politic 
al României: fărâmiţarea şi viaţa organizato¬ 
rică scurtă a partidelor anticomuniste şi pro- 
occidentale. Postcomuniştii s-au sprijinit unii pe 

alţii şi, ca şi în alte ţări foste comuniste, pe un 
aparat al puterii dezvoltat şi funcţional. Opoziţia 
a trebuit mai întâi să se formeze, să creeze, după 
decenii de paralizie, o nouă viaţă politică, adesea 
cu ajutorul unor emigraţi, care însă nu mai erau 
bine familiarizaţi cu situaţia socială. Dat fiind 
că lipsea o figură unificatoare, speranţele mul¬ 
tora s-au îndreptat înspre regele Mihai, a cărui 
întoarcere rapidă a fost însă împiedicată de co¬ 
munişti. Nu este clar, în retrospectivă, dacă un 
referendum privind reintroducerea monarhiei 
ar fi obţinut majoritatea. Monarhia şi perioada 
interbelică în general au fost invocate de opoziţie 
drept o perioadă de aur, cu care ar trebui reîn- 
nodate legăturile. Din eseul de faţă a reieşit însă 
limpede că perioada interbelică nu este potrivită 
ca punct de referinţă pentru un stat de drept 
democratic. în primul rând însă, această amin¬ 
tire n-a putut şterge cei peste 40 de ani de dic¬ 
tatură comunistă. 

Comunismul n-a fost un hiatus în istoria ro¬ 
mânească; el n-a fost impus doar din afară, ci 
a fost sprijinit activ, construit, ajutat sau tole¬ 
rat de milioane de români. Tocmai acest lucru 
a îngreunat învingerea dictaturii. Schimbarea 
de putere din 1996, care s-a bazat, pentru prima 
dată din 1933, pe alegeri legitimate democratic, 
n-a atras după sine nici o înnoire fundamentală 
a statului şi societăţii. Dimpotrivă, pentru prima 

dată se observau limpede disensiunile şi dezor¬ 
ganizarea printre partidele necomuniste. înce¬ 
pând din 1989, România a fost guvernată, cu 
puţine excepţii, de către postcomunişti, care re¬ 
prezintă singurul partid care s-a dezvoltat con¬ 
tinuu din punct de vedere organizatoric şi al 
personalului. Ion Iliescu a activat mai mult de 
un sfert de veac, mai întâi pe faţă, apoi din culise. 
Chiar şi pe plan personal, el îi leagă pe postco- 
muniştii actuali de adâncurile epocii Ceauşescu. 
Le-a supravieţuit şi fizic celor două figuri-simbol 
necomuniste: atât regelui, care, deziluzionat, a 
trebuit să se descurce cu deţinătorii puterii şi 
să asiste la descompunerea morală a familiei 
regale, cât şi fostului secretar al lui Iuliu Maniu, 
Comeliu Coposu, care, după 1989, întrupase lite¬ 
ralmente puntea dintre prezent şi tradiţia de¬ 
mocratică a PNŢ din perioada interbelică. După 
1989, inclusiv în comparaţie cu reînsufleţirea 
eşuată a PNL şi PNŢ, iese în evidenţă continui¬ 
tatea comuniştilor, ca şi capacitatea acestora - 
chiar în luptele interne pentru putere - de a 
scoate în faţă, de fiecare dată, conducători bine 
conturaţi: Adrian Năstase, Victor Ponta sau, în 
prezent, Liviu Dragnea. Astfel, peisajul politic 
al României nu se deosebeşte prea mult de cel 
al altor state postcomuniste, în care, de aseme¬ 
nea, partidele urmaşe ale vechilor partide comu¬ 
niste sunt organizatoric stabile în primul rând. 

Nu este o particularitate românească nici depen¬ 
denţa multor partide de figuri individuale de con¬ 
ducători; în această privinţă, politica românească 
de după 1989 continuă situaţia de dinainte de 
1938, când se duceau lupte de secesiune în aproa¬ 
pe toate taberele politice, iar conflictele erau mai 
puţin ideologice, cât mai ales de natură perso¬ 
nală. Această raportare la persoane merge în pas 
cu baza slabă şi ancorarea organizatorică redusă 
a grupărilor liberale mai mici, care cu greu prind 
rădăcini în ţară. în general, nu s-a putut realiza 
nici o alternativă politică credibilă la varianta 
postcomuniştilor; partide cum ar fi PNL sunt tot 
atât de răspunzătoare pentru situaţia actuală 
a ţării ca şi PSD sau ultranaţionaliştii Partidului 
„România Mare“. 

Mai puţin sistemul de partide, instabil şi greu 
predictibil, cât mai ales structurile economice oli¬ 
garhice constituie elemente de continuitate în 
faza de tranziţie. Aceste structuri sunt inte¬ 
resate de stăpânirea şi exploatarea resurselor 
statului. Premisa în acest sens este dată de slă¬ 
biciunea instituţiilor statului. 

însă tocmai în domeniul instituţional s-a 
ajuns, după 1989, la dezvoltări remarcabile. Din 
societatea civilă în formare a fost recrutat un 
număr suficient de funcţionari, care au construit 
instituţii cu etos nou, respectiv au democratizat 
cultura mentală a acestora şi au adaptat normele 

europene nu doar pe hârtie, ci şi în practică. De 
aceea, conflictul propriu-zis dintre postcomunişti 
şi forţele democratice s-a jucat şi se joacă mai 
puţin între partide concurente, cât mai ales între 
postcomunişti şi forţele autoritar-cleptocratice 
înrudite - existente, de pildă, chiar printre libe¬ 
rali -, pe de o parte, şi importante instituţii ale 
statului, pe de altă parte. Pentru prima dată în 
istoria românească, instituţii ale statului ocrotesc 
efectiv interesele cetăţenilor. Pe lângă aceasta, 
în ultimii ani, instituţia Preşedinţiei a devenit 
acea instanţă constituţională care a sprijinit con¬ 
siderabil construirea statului de drept şi democra¬ 
tizarea statului, adesea în conflict cu majoritatea 
parlamentară. Evident, alegerile uninominale le 
oferă cetăţenilor dezamăgiţi de partide posibili¬ 
tatea unei poziţionări clare. Faptul că, în 2014, 
preşedinte al statului a fost ales Klaus Iohannis, 
un membru al unei minorităţi etnice şi confesio¬ 
nale, arată cât de mult s-a schimbat România din 
punct de vedere sociocultural şi mental; cam¬ 
pania electorală a contracandidatului său, Victor 
Ponta, a mizat pe acel naţionalism ortodox, spri¬ 
jinit şi de părţi ale BOR, pe care l-am identificat 
ca fir roşu ideologic în cei o sută de ani de exis¬ 
tenţă ca stat a României (Mari). Acest fir mai 
există, dar destrămat şi decolorat. 

Faptul că încă n-a dispărut ţine şi de evolu¬ 
ţia mass-media. Ca şi în alte state postcomuniste, 

controlul asupra posturilor importante de tele¬ 
viziune - mijloc de comunicare de referinţă într-o 
societate precum cea românească, în care se ci¬ 
teşte puţin - se află în mâinile oligarhilor, care 
sunt interesaţi de slăbirea instituţiilor statu¬ 
lui şi a deschiderii culturale a ţării. Schimba¬ 
rea de guvernare din 2012 a fost însoţită de o 
campanie a urii împotriva intelectualilor critici, 
care aminteşte de defăimarea adversarilor poli¬ 
tici de către comunişti. De atunci, propaganda 
împotriva forţelor şi instituţiilor democratice, 
cum ar fi DNA, s-a înteţit. Desigur, aceste struc¬ 
turi mediatice n-au reuşit să împiedice alege¬ 
rea lui Klaus Iohannis în 2014 şi nici să obţină 
înlăturarea lui Traian Băsescu prin referendum, 
în 2012. Dacă cetăţenii sunt puşi în faţa unor 
alternative clare - iar una dintre opţiuni este 
credibilă sau, în orice caz, mai credibilă decât 
cea oferită de postcomunişti -, puterea media- 
tică oligarhică îşi atinge limitele. Tocmai aceste 
alternative clare nu sunt oferite de peisajul par¬ 
tidelor politice; nici în această privinţă, România 
nu este un caz aparte, ci la mijloc, în compara¬ 
ţie cu restul Europei (Centrale şi de Est). Acest 
lucru explică slaba participare la vot şi succesul 
po stcomuniştilor. 

în lupta pentru statul de drept democratic, 
pe lângă justiţie şi preşedinte, şi sistemele de 
alianţă în care este integrată România joacă un 

rol politic însemnat. Calea spre calitatea de mem¬ 
bru cu drepturi depline, în cadrul celor doi piloni 
ai sistemului euroatlantic, n-a fost uşoară. în 
2004, România a intrat în NATO. în prezent ea 
este (încă) singurul stat NATO de încredere de 
la Marea Neagră, iar din 2015 s-a deschis o bază 
NATO la Deveselu. NATO este acea asigurare de 
viaţă strategică ce i-a lipsit în 1940, când ţara 
s-a îndepărtat de Marea Britanie şi de Franţa, 
din cauza dictaturii regale şi a antisemitismului 
sprijinit de stat, alăturându-se Puterilor Axei. 

în lupta pentru democraţie şi statul de drept, 
SUA iau o poziţie clară. Altfel stau lucrurile cu 
cel de-al doilea sistem de alianţă, Uniunea Euro¬ 
peană. Aceasta a dus cu România negocieri de 
aderare timp de mai mulţi ani, o poziţie centrală 
fiind ocupată de întărirea instituţiilor şi de com¬ 
baterea corupţiei. în 2007 însă, România a fost 
primită în UE mai mult pe baza unor angaja¬ 
mente decât a unor realizări politice concrete. 
De atunci, Comisia Europeană s-a confruntat cu 
încercările neîncetate ale forţelor oligarhice de 
a slăbi justiţia. în afară de un raport de moni¬ 
torizare însă, Comisia aproape că nu are vreo 
pârghie politică pentru a împiedica eficient dis¬ 
trugerea statului de drept de către aceste forţe; 
retragerea dreptului de vot (potrivit Articolu¬ 
lui 7 al Tratatului de aderare la UE) este o ultima 
ratio, dar cu greu poate fi un mijloc de presiune 

flexibil. Comisia Europeană şi elitele europene 
au tratat mereu oligarhia românească, în ulti¬ 
mii ani, cu menajamente, mai ales în comparaţie 
cu Polonia şi Ungaria, ale căror încălcări ale 
statutului de stat de drept au fost aspru criti¬ 
cate. Oligarhii şi „mogulii media“ din România, 
până de curând, au evitat să înceapă un război 
de propagandă antioccidentală, îndreptat împo¬ 
triva Bruxelles-ului şi a guvernelor occidentale. 
Tocmai caracterul nonideologic al preluării pu¬ 
terii din partea lor i-a făcut să pară mai inofen¬ 
sivi decât guvernele de la Varşovia şi Budapesta. 
Pe lângă aceasta, postcomuniştii, care reprezintă 
un grup puternic în Parlamentul European, au 
mobilizat în repetate rânduri sprijinul simbolic 
al unor importanţi politicieni socialişti, respec¬ 
tiv social-democraţi din ţările occidentale, iar 
unii politicieni occidentali au fost incluşi direct 
în relaţii de afaceri chiar în România. în mod 
evident, Comisia Europeană, care deja întâm¬ 
pină greutăţi cu statele din aşa-numitul Grup 
de la Visegrâd, n-a dorit să ajungă la încă un 
conflict cu un nou stat membru din Est. Toate 
acestea explică de ce Uniunea Europeană - dar 
nu şi diferitele state membre - intervine sen¬ 
sibil mai puţin decât SUA în lupta pentru demo¬ 
cratizarea României. 

Dacă privim aceste elemente cu distanţare 
istorică, putem spune că România este, pentru 

prima dată, membră într-o alianţă între state 
în care a intrat de bunăvoie, şi nu silită de vreun 
regim dictatorial. Desigur, ca şi toate statele UE, 
România a trebuit să renunţe parţial la propria 
suveranitate. Părţi importante ale societăţii ro¬ 
mâneşti salută aceste intervenţii în instituţiile 
statului, dat fiind că ele promit să contribuie la 
funcţionarea lor corectă, lipsită de corupţie. Suve¬ 
ranitatea condiţionată îi nelinişteşte şi-i afectea¬ 
ză pe cei care doresc să exploateze nestingheriţi 
resursele statului. Discursul naţionalist al gu¬ 
vernului actual, cu binecunoscutele nuanţe anti- 
occidentale, trebuie înţeles pe acest fundal. 

Ultimii treizeci de ani au zdruncinat grav so¬ 
cietatea românească. Un indicator în acest sens 
este emigraţia a milioane de români care au 
căutat, mai ales în ţări UE, locuri de muncă şi 
condiţii de trai mai bune. Milioane de emigranţi 
au răspuns deja, prin plecarea lor, la întrebarea 
dacă statul român este capabil să le ofere per¬ 
spective clare de viitor. Demografia şi reţeaua 
de aşezări sunt bulversate - satele sunt, în multe 
zone, îmbătrânite, depopulate şi pauperizate. S-a 
mărit prăpastia socioeconomică şi de mentalitate 
dintre regiunile urbane, pe de o parte, relativ mai 
bine situate, în care s-au stabilit şi întreprinderi 
străine, şi, pe de altă parte, regiunile de la ţară, 
neglijate inclusiv din punctul de vedere al in¬ 
frastructurii (de la străzi până la sistemul de 

sănătate), mai ales în sudul şi estul ţării. Acest 
lucru se observă şi în mobilizarea în favoarea sta¬ 
tului de drept, sprijinită mai ales în oraşele mai 
mari, printre oameni cu studii şi bine pregătiţi. 

Diferenţa în dezvoltare dintre vest şi est, de-a 
lungul Carpaţilor, s-a accentuat, cu excepţia spa¬ 
ţiului metropolitan şi a Iaşilor. A avut mult de 
suferit şi mediul înconjurător, mai ales prin des¬ 
păduriri ilegale şi exploatări miniere agresive. 
Tergiversarea reformelor şi preluarea unor im¬ 
portante domenii economice de către membri ai 
fostei Securităţi au dezindustrializat ţara în mod 
considerabil. Părţi mai slăbite ale populaţiei, 
cum ar fi romii, au fost în continuare margina- 
lizate social. Atâta vreme cât aceste evoluţii n-au 
fost recunoscute drept o problemă, nu s-a ajuns 
niciodată la conceperea unei strategii coerente 
care să integreze mai puternic periferiile interne. 

AM AMINTIT DEJA O DEZVOLTARE IMPORTANTĂ DE 

după 1989, şi anume faptul că, în ciuda unor con- 
diţii-cadru nefavorabile, spiritul de rezistenţă 
a cuprins şi părţi ale instituţiilor. Emigraţia 
în masă, continuarea reţelelor comuniste, amâ¬ 
narea reformei economice caracterizează mare 
parte din ultimii circa treizeci de ani. Persistenţa 
vechilor structuri este enormă; totuşi, niciodată 
în istoria românească n-a existat o clasă de mij¬ 
loc urbană care să se mobilizeze în favoarea unor 
idei democratice (şi nu autoritar-naţionaliste). 

Poate niciodată până acum n-a existat atâta curaj 
civic şi deontologic în unele instituţii ale statu¬ 
lui, mai ales din justiţie. Acest lucru poate părea 
de mirare sau chiar naiv, dacă luăm în consi¬ 
derare actualele eforturi ale oligarhilor corupţi 
şi ale forţelor legate de aceştia din aparatul de 
stat, Biserică şi mediul ştiinţific, de a controla 
statul în totalitate. 

Dacă ne retragem cu câţiva paşi înapoi, obser¬ 
văm că, după o sută de ani, democraţia are totuşi 
şanse mai mari decât în 1938 sau 1944; prin emi¬ 
graţie, România a devenit o societate trans¬ 
naţională, face parte din sisteme de alianţă mai 
puternice decât în perioada interbelică, dar, cel 
mai important, democraţia se poate sprijini pen¬ 
tru prima dată pe o bază demografică apreciabilă. 
Pentru prima dată în istoria recentă a României, 
părţi considerabile din rândul populaţiei, mai 
ales din cea urbană, nu mai urmează ultranaţio- 
nalismul ortodox. Marea majoritate a intelectu¬ 
alilor nu mai preamăreşte modelele autohtoniste 
ale căii specific româneşti. Ce-i drept, deţinătorii 
de azi ai puterii fac mobilizare cu ajutorul lozin¬ 
cilor din rezervorul de propagandă legionar-na- 
ţionalist-comunistă, dar răsunetul este sensibil 
mai redus decât, de pildă, în perioada interbelică. 

începând din 1989, în ciuda rupturilor grave 
menţionate mai sus, România s-a schimbat în 
sens pozitiv mai mult decât percep mulţi dintre 

românii înşişi. S-a format o clasă de mijloc ur¬ 
bană, al cărei nivel de siguranţă şi stabilitate 
socială şi materială este, fără doar şi poate, mai 
redus decât în vestul continentului; prin studii, 
călătorii, experienţe în străinătate, prin accesul 
la mass-media libere şi mai ales prin noile reţele 
sociale, are însă posibilitatea să compare şi să eva¬ 
lueze critic. Emigraţia enormă a făcut şi să apa¬ 
ră un univers transteritorial al comunicaţiilor 
româneşti, în care, prin mijloace de comunicare 
moderne, idei şi valori din vestul continentului 
ajung în ţară, uneori în timp real. Deşi în comu¬ 
nism aproape că n-a existat disidenţă făţişă, 
după 1989 a apărut rapid o pătură largă de inte¬ 
lectuali critici şi angajaţi, o societate civilă cu 
orientare clară democratic-occidentală care, prin 
formă şi cantitate, reprezintă o noutate în isto¬ 
ria României. Această pătură este caracterizată 
prin disponibilitatea la angajament; rădăcinile 
ei se află în decembrie 1989, dar mai ales în mani¬ 
festaţiile din prima jumătate a anului 1990. 

Cele mai mari manifestaţii voluntare de opo¬ 
ziţie au avut loc în ultimii ani, iar concepţia 
statului de drept, a orientării spre Occident şi 
a statului constituţional democratic n-a fost nici¬ 
odată atât de larg ancorată ca acum. Şi în străi¬ 
nătate a devenit vizibilă puterea de mobilizare 
a societăţii civile în mişcarea pentru Roşia Mon¬ 
tană. Punctul culminant de până în prezent a 

fost atins de marile manifestaţii din toată ţara 
împotriva încercărilor guvernului PSD-ALDE de 
a submina statul de drept. Niciodată până acum 
n-au ieşit în stradă, de bunăvoie, atâţia cetăţeni 
ai României pentru apărarea drepturilor demo¬ 
cratice fundamentale. 

Nou este şi faptul că, mai mult decât înainte, 
România este vizibilă şi din punct de vedere in¬ 
ternaţional şi se bucură de o reputaţie pozitivă: 
creativitatea demonstranţilor şi DNA fac parte 
dintre noile clişee despre România în Occident. 
Imaginile marilor manifestaţii de la începutul 
anului 2017 au făcut înconjurul lumii. Procu¬ 
rorul şef al DNA, Laura Codruţa Kovesi, este cea 
mai cunoscută persoană pe plan internaţional 
din politica românească. 

Toate acestea nu înseamnă neapărat că for¬ 
ţele democratice se vor impune de la sine. în 
perspectivă istorică însă, este vorba de o schim¬ 
bare importantă, care deseori este pierdută din 
vedere în deruta provocată de evoluţiile politice 
actuale. 

LA O SUTĂ DE ANI DE LA FORMAREA EI, ROMÂNIA 

se află la răscruce de drumuri: va dori oare din 
nou să meargă pe propriul drum, ca odinioară 
sub Ceauşescu, în sistemul său de alianţe, un¬ 
deva între Vest şi Est, sub semnul indigenismu- 
lui naţionalist-ortodox, sub conducerea nepoţilor 
dictaturii comuniste, sau încă mai poate avea 

succes startul care a eşuat curând după 1918, din 
cauza condiţiilor grele? 

Reflecţiile de mai sus ar trebui să-i arate citi¬ 
torului un lucru, şi anume că o privire retrospec¬ 
tivă nu permite evadarea din prezentul trist 
într-un trecut mai bun. Ultimii o sută de ani au 
fost, pentru societatea românească, la fel ca şi 
pentru alte societăţi ale Europei de Est, nu o 
perioadă de aur, ci trei sferturi de veac de auto¬ 
ritarism, totalitarism şi violenţă în masă. Nu 
1918, ba chiar nici 1938,1940, 1944 sau 1968 nu 
pot fi puncte de referinţă, dacă este vorba de 
construirea României democratice. Aceasta s-a 
născut, dimpotrivă, în 1989 la Timişoara, iar în 
1990 a fost provizoriu zdrobită - în sensul înfio¬ 
rător al cuvântului - în Piaţa Universităţii din 
Bucureşti, în cadrul mineriadelor. Nu perioada 
interbelică este epoca relativ cea mai bună din 
ultimii o sută de ani, ci prezentul. Ţinând seama 
de situaţia României, acest lucru le-ar putea pă¬ 
rea multor cititori o presupunere fără temei; 
totuşi, niciodată până acum societatea româneas¬ 
că n-a avut atât de mult în propriile mâini modul 
în care vrea să-şi organizeze statul; niciodată 
până acum forţele democratice n-au fost atât de 
ancorate social; niciodată până acum România 
n-a fost atât de orientată spre Europa, atât de 
departe de un presupus caz special ca astăzi. 

Integrată în sisteme de alianţă, mult mai 
puternice decât cele din perioada interbelică, 

România este substanţial mai puţin expusă pre¬ 
siunii unor mari puteri ostile, cum erau, odini¬ 
oară, Germania nazistă şi Uniunea Sovietică. 
Pentru prima dată, România dispune de o justi¬ 
ţie care nu-i favorizează pe fascişti, ca în peri¬ 
oada interbelică, şi nici nu âxercită justiţia de 
clasă, ca în comunism. Oricât de tensionată este 
situaţia actuală, oricât de făţiş se întorc oligarhii 
corupţi la metodele fiabile şi la propaganda bine¬ 
cunoscută, istoria nu se întoarce înapoi, cel puţin 
nu cel mai important rezultat din ultimii o sută 
de ani de istorie românească, şi anume formarea 
unei societăţi civile puternice numeric, care, cu 
toată fragilitatea ei, este mai bine ancorată social 
şi mai puternică decât altădată în istoria Româ¬ 
niei. Această europenizare a avut loc, în mod 
paradoxal, nu cu ajutorul statului, ci fiind de cele 
mai multe ori combătută şi împiedicată de acesta. 

La o sută de ani de la 1918 ar trebui sărbă¬ 
torit mai puţin statul ca atare, care s-a mani¬ 
festat faţă de cetăţenii săi mult prea des în mod 
violent, ba chiar criminal, ci acei oameni care, 
după 1989, în ciuda statului, dincolo de acest stat, 
dar apoi şi în importante instituţii ale acestui 
stat, nu s-au angajat pe drumul naţionalismu¬ 
lui izolaţionist al unei căi specific româneşti, ci 
pe drumul unei normalităţi europene. 



OLIVER JENS SCHMITT 
ÎN DIALOG CU MARIAN VOICU 



marian voicu Domnule Schmitt, chiar dacă în¬ 
trebarea vă este adresată de fiecare dată, tre¬ 
buie să facem faţă acestei curiozităţi bucureştene 
legitime. Aşadar, cum aţi învăţat limba română? 

oliver jens schmitt Am început studiile la 
Basel şi, când m-am mutat la Viena, în 1994, la 
căminul studenţesc - era un cămin studenţesc 
protestant cu o cotă de etnii străine de 30% - 
s-au adunat în bucătăria căminului studenţi din 
România, fosta Iugoslavie, Albania ş.a.m.d. Pen¬ 
tru mine a fost un ideal de a învăţa limba română 
împreună cu etniile vieneze, iar imersiunea, să 
spunem, lingvistică am facut-o în anul 1996, când 
împreună cu un prieten am călătorit în întreaga 
ţară, de la 2 Mai până în Maramureş, pe jos, cu 
căruţa etc. - şi cred că aşa se învaţă o limbă. 
După aceea m-am orientat mai larg spre istoria 
balcanică şi am reluat acest interes pentru isto¬ 
ria recentă a României. Acum 10 ani, având şi 
legături foarte strânse cu colegii mei ieşeni, care 

începuseră atunci un program de schimb inter- 
universitar, am avut prilejul şi privilegiul să co¬ 
laborez cu mulţi colegi români nu numai de la 
Iaşi, ci şi bucureşteni şi clujeni. S-a creat astfel 
o reţea de colaborare de care am profitat foarte 
mult pentru cercetările mele. 

M. V. Este foarte interesantă remarca privind 
limba română: deşi aţi învăţat-o foarte uşor, 
afirmaţi că înţelesul cuvintelor vă scapă câte¬ 
odată. Observaţia este interesantă în contextul 
adaptabilităţii pe care aţi remarcat-o la elitele 
româneşti. Sper să discutăm şi despre lecturile 
dumneavoastră favorite, din Miron Costin şi Ion 
Neculce. Până atunci, să menţionăm faptul că 
sunteţi fluent în albaneză, greacă, italiană, fran¬ 
ceză, engleză şi rusă. Episodul care mi se pare 
relevant pentru factura dumneavoastră ştiin¬ 
ţifică este cel al biografiei lui Skanderbeg, eroul 
naţional albanez. Volumul a produs o emoţie pu¬ 
ternică în Albania, pentru că aţi documentat des¬ 
cendenţa pe linie maternă din familia sârbească 
Brancovici. V-am întrebat aseară dacă este ade¬ 
vărat că traducătorul albanez al cărţii s-a sinucis 
şi aţi confirmat. Presiunea publică a fost atât de 
mare, încât acest intelectual de marcă s-a sinucis. 
Credeţi că în această parte a Europei istoria are 
o miză atât de mare? 

O. J. S. Cred că nu numai în cazul Albaniei avem 
de-a face cu o experienţă socială deosebită faţă 

de istorie, şi mai ales faţă de istoriografie. Alba¬ 
nia, spre deosebire de alte ţări, nu cunoaşte o 
tradiţie istoriografică necomunistă pentru că în 
perioada interbelică, atunci când s-a născut sta¬ 
tul, nu existau instituţii de stat care să se ocupe 
de cercetare. Dar cred că în Europa Orientală, 
în perioada comunismului, lumea era obişnuită 
cu o istoriografie de stat şi se ştia foarte bine ce 
se putea spune în public şi ce nu, care erau su¬ 
biectele tabu. In cazul României, se ştia că cei 
care se ocupau de istoria contemporană erau 
membri loiali ai Partidului şi aşa s-a născut şi 
s-a dezvoltat impresia că istoriografia nu con¬ 
stituie o ştiinţă, ci un mijloc de propagandă. în 
toate aceste societăţi, regimurile şi dictaturile 
au reuşit să distrugă un element esenţial al unei 
societăţi civile şi democratice - încrederea. Lipsa 
de încredere în instituţiile de stat, dar şi în celă¬ 
lalt explică şi de ce sunt atât de uşor de mobi¬ 
lizat tot felul de clişee, prejudecăţi, teorii ale 
conspiraţiei. Şi în cazul Albaniei, mecanismul 
era uşor de înţeles. Nu pentru mine, ca autor, 
pentru că am pregătit această carte călătorind 
foarte des în ţară, discutând cu colegi şi istorici, 
şi aveam impresia că va fi o carte care va fi cri¬ 
ticată nu numai în Albania, ci şi în spaţiul de 
limbă germană pentru că prezintă un erou naţio¬ 
nal dintr-o perspectivă prea pozitivă. Dacă aveam 
o frică, aceasta a fost. Dar reacţia a fost puternică. 

Trebuie să spun că traducătorul meu a fost un 
intelectual de seamă, a fost unul dintre cei mai 
importanţi intelectuali ai ţării, a fost director ge¬ 
neral al televiziunii de stat, un traducător foarte 
important al literaturii germane contemporane 
ş.a.m.d., adică o personalitate foarte cunoscută 
dar cu mulţi duşmani politici, care a vrut să folo¬ 
sească această carte pentru a lupta împotriva 
unei mitologii naţionale comuniste, impusă so¬ 
cietăţii albaneze. A fost atacat atât de dur şi s-a 
ajuns la un scandal atât de mare, încât guvernul 
a hotărât să-l includă în manualul de literatură 
albaneză, fiind prezentat ca trădător de neam 
şi de ţară şi spion al guvernului sârbesc, iar fiica 
lui a fost silită să scrie un eseu despre tatăl tră¬ 
dător. Asta a fost atmosfera, pe care o putem 
explica prin prisma acestei tradiţii sociale - lipsa 
unei dezbateri istoriografice liberale şi, pe de o 
altă parte, impresia, justificată în cazul Albaniei, 
că mulţi istorici nu-şi aleg subiecte de cercetare 
independente de curentele politice şi influenţa 
politică şi că un istoric este un actor sau un 
obiect al unui joc politic. Astfel se explică şi reac¬ 
ţiile de acest gen. 

M. V. V-am promis că vă voi fi ghid prin Ate¬ 
neul Român, unde s-au aflat la un moment dat 
şi câteva dintre personajele conferinţei dumnea¬ 
voastră. De exemplu, în 1937, patriarhul Miron 
Cristea prezida aici omagierea lui A.C. Cuza, pe 

care unii nazişti îl considerau un adevărat pă¬ 
rinte al antisemitismului modem european, la 
împlinirea vârstei de 80 de ani. Un an mai târ¬ 
ziu, Costin Petrescu, cel care a realizat această 
frescă excepţională lungă de 70 de metri şi înaltă 
de trei metri, primea dispoziţie din partea sta¬ 
tului naţional-legionar, probabil chiar din par¬ 
tea lui Ion Antonescu, să acopere cea de-a 25-a 
scenă, care se afla în dreapta regelui Ferdinand 
şi reginei Maria. Iniţial, acolo erau Mihai, Mare 
Voievod de Alba Iulia, ţinut pe după umeri de 
Carol II. Scena a dispărut, ceea ce vedem astăzi 
este o reprezentare a bucuriei populare la intra¬ 
rea cuplului regal în Bucureşti. în plan secund 
îl vedem şi pe Averescu. Iar apoi, în februarie 
1948, deci în urmă cu exact 70 de ani, atunci când 
aici avea loc Congresul de constituire a Partidu¬ 
lui Muncitoresc Român, prin fuziunea Partidului 
Comunist din România şi a Partidului Social De¬ 
mocrat, toată această cicloramă a fost acoperită 
cu o catifea roşie, care a rămas pe pereţi până 
în 1966, când Ceauşescu a dat-o jos. Istoria re¬ 
prezentată în această frescă se opreşte în 1918, 
următoarea sută de ani fiind subiectul conferin¬ 
ţei pe care tocmai aţi susţinut-o. Teza dumnea¬ 
voastră că există un fir roşu - etno-naţionalismul 
de factură ortodoxă, care a avut ca efect princi¬ 
pal omogenizarea etnică şi socioculturală, cred că 
merită dezbătută şi după ce noi vom fi terminat 

acest dialog. Constatând că, spre deosebire de 
state care s-au dezintegrat pur şi simplu, cum 
ar fi Cehoslovacia sau Iugoslavia, sau de altele 
care au pierdut masiv teritorii, România şi-a con¬ 
servat frontierele de la 1918 într-o măsură mai 
mare, ne putem întreba dacă nu cumva tocmai 
această omogenitate etnică a făcut posibilă păs¬ 
trarea conturului teritorial. 

O. J. S. Cred că asta este o observaţie valabi¬ 
lă mai ales pentru perioada comunistă unde, 
intr-adevăr, această omogenizare etnico-socială 
a stabilizat regimul. Dar, în ceea ce priveşte re¬ 
integrarea Ardealului de nord, un rol prepon¬ 
derent l-a avut politica externă a României, adică 
faptul că România a schimbat alianţa foarte rapid, 
într-un moment în care Ungaria a continuat să 
lupte alături de puterile Axei. Asta a jucat un 
rol foarte important, iar reintegrarea Ardealului 
de nord în România a fost urmarea unei politici 
externe destul de abile a comuniştilor români. 
A fost un joc în care Stalin a folosit ani de zile 
Ardealul pentru a crea tensiuni între România 
şi Ungaria. La început nu era atât de clar că 
Transilvania de nord va fi restituită statului 
român. După aceea, după stabilizarea teritorială 
a statului român, a început această fază a omo¬ 
genizării, care avea ca ţintă, mai ales după dizol¬ 
varea Regiunii Autonome Maghiare, minorităţi 

de tot felul, dar şi populaţia majoritară, adică 
românii, care au devenit obiect al unei strategii 
de sistematizare şi de omogenizare care poate 
fi comparată numai cu cea din Albania. Speci¬ 
ficul comunismului românesc a constat în faptul 
că stalinismul a supravieţuit într-o perioadă 
când era abolit şi criticat chiar şi în Uniunea So¬ 
vietică. Gheorghiu-Dej a rămas un stalinist şi 
Ceauşescu a continuat această strategie sta- 
linistă. Dintre liderii comunişti, numai Enver 
Hodja, în Albania, a rămas loial stalinismului, 
din motive politice, pentru a se menţine la pu¬ 
tere, ca şi în cazul României. 

M. V. Ştim că la negocierile de pace care au 
urmat Primului Război Mondial a contat înainte 
de toate dreptul natural; dreptul etnic a preva¬ 
lat în faţa dreptului istoric. Au fost însă şi situaţii 
curioase. De exemplu, minoritatea germană din 
regiunea sudetă a fost inclusă în Cehoslova¬ 
cia. Ca urmare, în 1921, germanii reprezentau 
23%, iar slovacii doar 14%, deşi ţara se numea 
Cehoslovacia. Lăsând la o parte această politică 
de omogenizare etnică, cum vă explicaţi totuşi 
că România şi-a păstrat conturul teritorial în 
timp ce alte state, cum ar fi Cehoslovacia şi Iu¬ 
goslavia, s-au dezintegrat? 

O. J. S. Desigur, o explicaţie ar putea fi şi forma¬ 
rea unei identităţi naţionale. în cazul Iugoslaviei 

şi Cehoslovaciei, crearea unei identităţi unitare 
n-a funcţionat pentru că nu a fost acceptată de 
majoritatea populaţiei. în România însă a func¬ 
ţionat, deşi regionalismele erau foarte puternice 
în perioada interbelică - Partidul Naţional, cu 
Iuliu Maniu în frunte, nu a participat la înco¬ 
ronarea regelui, în 1922, Maniu a criticat guver¬ 
nul de la Bucureşti că era un guvern asiatic, 
barbar, acuzând năvălirea regăţenilor în Transil¬ 
vania. Discursul politic, regionalist, a fost foarte 
virulent şi în Basarabia. Iar asta a împiedicat 
formarea unei identităţi la nivel naţional, chiar 
dacă aceste regionalisme politice nu aveau un 
potenţial separatist adevărat, pentru că existau 
diferenţe foarte importante între regionalismele 
politice din România şi cele din alte state, cum 
ar fi Cehoslovacia şi Iugoslavia. Ameninţarea 
reală sau percepută din partea vecinilor, Uniu¬ 
nea Sovietică şi Ungaria, era interpretată ca 
fiind atât de mare, încât regionalismele politice 
nu au constituit o alternativă reală. în schimb, 
slovacii şi croaţii vedeau în înfiinţarea unui stat 
independent, naţional, o alternativă reală. Şi au 
realizat-o de două ori, în cel de-al Doilea Război 
Mondial şi după prăbuşirea comunismului, cu mij¬ 
loace paşnice în cazul Cehoslovaciei şi printr-o 
prăbuşire groaznică în cazul Iugoslaviei. Faptul 
că aceste regionalisme nu s-au transformat într-o 
mişcare care să urmărească independenţa sau 

o autonomie mai largă, din motive care ţin de 
politica externă, explică şi stabilitatea statului 
român. Este, să spunem, o explicaţie negativă, dar 
care a produs stabilitate; pe de altă parte, era 
evident că aceste regiuni au plătit şi un preţ, şi 
anume omogenizarea şi nivelarea culturală. Evi¬ 
dent că în perioada interbelică existau deja şi în 
Basarabia, şi în Transilvania centraliştii şi regio- 
naliştii, despre care nu ştim prea multe pentru 
că până acum, din motive evidente, n-au fost nici¬ 
odată un subiect privilegiat al istoricilor români. 

M. V. Poate este momentul să vedem cât de 
original a fost acest demers şi dacă a fost singu¬ 
lar în Europa, pentru că secolul trecut a fost 
totuşi unul al naţionalismelor. Lucian Boia vor¬ 
bea de fabricarea unor cvasiidentităţi şi dădea 
exemplul iugoslavilor şi cehoslovacilor. Benedict 
Anderson vorbea despre comunităţi imaginate, 
concept care cred că defineşte cel mai bine sta¬ 
tele naţionale artificiale create de Stalin, pe care 
le regăsim astăzi sub forma unor state eşuate 
sau conflicte îngheţate. Ernest Renan spunea că 
naţiunea este un plebiscit de fiecare zi. Cât de 
originali au fost românii când au inventat acest 
etno-naţionalism în secolul trecut? Cât de dife¬ 
riţi faţă de restul Europei? 

O. J. S. Cred că trebuie să diferenţiem foarte 
clar între regiuni diferite. Cazul Ardealului este 

un caz aparte în ceea ce priveşte aceste teorii 
constructiviste pentru că acolo putem observa 
o naţionalizare a identităţilor fără modernizarea 
societăţii. Ştim că răscoala de la 1784 [,,a lui 
Horea, Cloşca şi Crişan“] arătase deja existenţa 
unei construcţii de alteritate între maghiarul 
catolic sau protestant, moşier sau cel puţin deţi¬ 
nător de putere politică, pe de o parte, şi românul 
ortodox, ţăran, pe de altă parte, un conflict care 
era în primul rând social şi religios. Fiecare ţă¬ 
ran şi fiecare moşier vedeau în fiecare duminică 
la ce biserică merge celălalt. în 1848, Transil¬ 
vania se afla deja în faza a treia a procesului 
teoretizat de Miroslav Hroch privind mobilizarea 
în masă a populaţiei cu o identitate etnică foarte 
clară. în 1848, în Transilvania a avut loc un 
război civil, chiar război naţional, unde ambele 
tabere s-au mobilizat cu lozinci naţionale şi unde 
mulţi ţărani români aveau o anumită idee de¬ 
spre ce înseamnă identitatea naţională. Asta a 
lipsit complet în Vechiul Regat, pentru că lipsea 
complet acest concept de alteritate, „celălalt" - 
maghiarul de alte confesiuni, cu hegemonie poli- 
tico-socială şi economică. în Moldova, „celălalt" 
era evreul imigrat recent, iar în Basarabia lipsea 
o asemenea conştiinţă de alteritate. De aceea, 
cred că atunci când s-a creat această Românie 
Mare exista o majoritate ţărănească din Vechiul 
Regat care a trecut printr-o experienţă politică - 

Răscoala de la 1907, cea mai mare răscoală ţără¬ 
nească înainte de Revoluţia Rusă. S-a întâmplat 
aici, în România, dar în Vechiul Regat. în con¬ 
strucţia de alteritate era moşierul în Ţara Româ¬ 
nească, unde nu erau mulţi evrei, şi arendaşul 
în Moldova. în Bucovina, situaţia era foarte dife¬ 
rită, pentru că acolo crearea identităţii naţio¬ 
nale româneşti era tolerată şi chiar sprijinită 
de către autorităţile austriece - erau şi depu¬ 
taţi români în Parlamentul de la Viena. în Ba¬ 
sarabia, dincolo de mici cercuri intelectuale, a 
lipsit aproape complet o identitate naţională, 
pentru că elita a fost rusificată prin Biserica 
Ortodoxă. Acolo a fost un dezavantaj al româ¬ 
nilor de a fi ortodocşi; în Bucovina însă a fost 
un avantaj, pentru că astfel controlau Biserica 
Ortodoxă împotriva intereselor ucrainene. în 
Basarabia şi în Vechiul Regat, România inter¬ 
belică se găsea în faţa unei populaţii rurale fără 
o identitate naţională. De aceea cred că ştim 
foarte puţin despre crearea unei identităţi naţio¬ 
nale în România dincolo de elitele politice şi 
intelectuale. în Banat şi în Transilvania însă, 
răspunsul ar fi „da“, şi destul de devreme, dar, 
în alte regiuni ale României, Vechiul Regat şi 
Basarabia, aş îndrăzni să spun că statul a fost 
cel care a creat de sus în jos această identitate. 
O combinaţie foarte complicată. 

M. V. Remarcaţi în conferinţa dumneavoastră 
că tocmai promotorii acestui etno-naţionalism 
au fost cei care au renunţat în 1940 atât de uşor 
la o treime din teritoriu, cu tot cu cetăţenii res¬ 
pectivi. Cum de a fost posibil? Este întrebarea 
cea mai complicată, dar răspunsul dumneavoas¬ 
tră este important. 

O. J. S. îmi amintesc că acum opt ani am fost 
la inaugurarea expoziţiei despre cedarea Basa¬ 
rabiei şi Bucovinei de nord, organizată de Dorin 
Dobrincu, care era atunci director general al 
Arhivelor Naţionale, şi m-a mirat lipsa de inte¬ 
res faţă de această expoziţie şi lipsa de dez¬ 
batere, pentru că era probabil cel mai dureros 
eveniment politic din istoria României inter¬ 
belice. Cum se poate ca statul să renunţe atât 
de uşor, în 1940, la o treime din teritoriu, fără 
să se bată? Cedarea Basarabiei s-a decis cu majo¬ 
ritate de voturi în Consiliul de Coroană, unde 
erau prezenţi toţi politicienii şi intelectualii de 
seamă ai României interbelice. Atunci, acea ex¬ 
poziţie a lucrat cu două concepte: neputinţa şi 
lipsa de responsabilitate. Dar trebuie să ne pu¬ 
nem întrebarea cât de profundă era într-ade- 
văr încrederea elitelor României interbelice în 
caracterul trainic al acestui stat. Astăzi ştim că 
aceste imperii aparţin trecutului. Dar în 1938, 
la numai douăzeci de ani după prăbuşirea impe- 

riilor, se pare că mulţi reprezentanţi ai acestui 
stat aveau o încredere destul de limitată. Se ştie 
că după acordul de la Miinchen, în septembrie 
1938, în zona de graniţă, la Oradea, în Crişana, 
mulţi funcţionari şi înalţi demnitari ai statului 
şi-au trimis familiile peste munţi, acasă, în Ve¬ 
chiul Regat, şi-au vândut averile şi casele. Ei au 
rămas pe loc, dar trimiţându-şi familiile acasă, 
în Vechiul Regat, au transmis un mesaj groaznic 
cetăţenilor români, care aveau atunci o fiică teri¬ 
bilă de revizionism. Acestea sunt mici semne 
care au trecut adesea neobservate, deoarece con¬ 
trazic evident imaginea statului puternic, şi care 
ne ajută să înţelegem ce s-a întâmplat atunci. 
Şi cred că trebuie să ţinem seama şi de faptul 
că avem de-a face cu o elită foarte mică şi, mai 
ales, o elită care era o moştenire politică a Ve¬ 
chiului Regat, era obişnuită cu o anumită viaţă 
politică, în care cele mai importante decizii erau 
luate într-un cerc foarte limitat. Mulţi politicieni 
basarabeni şi ardeleni au fost integraţi cu greu 
în acest cerc intim, ai cărui membri şi-au păstrat 
o mentalitate de mari moşieri. Este important 
să vedem cum au luat deciziile aceşti politicieni, 
ce au hotărât pentru moşiile lor. Vă dau un exem¬ 
plu, o mică anecdotă: văduva lui Octavian Goga 
a negociat personal cu guvernul german pentru 
că voia ca satul Ciucea, unde se afla mormântul 
lui Octavian Goga şi familia îşi avea proprietatea, 

să rămână pe teritoriul naţional. Cererea a fost 
respinsă, dar asta era atitudinea - în momente 
de urgenţă naţională, fiecare negocia numai pen¬ 
tru propriul interes. Probabil că doamna Goga 
a şi colaborat cu state străine, nu este de mirare, 
pentru că Octavian Goga a fost omul de încre¬ 
dere al guvernului nazist. Dar trebuie să înţe¬ 
legem bine această mentalitate care în momente 
de urgenţă reduce o problemă de stat la o pro¬ 
blemă privată. Fiecare îşi negociază soarta cu 
celălalt, fără solidaritatea naţională pe care o 
evocau aceşti politicieni şi care făcea parte din 
discursul naţionalist. Asta explică şi succesul lui 
Ion Antonescu, care a reprezentat un alt sistem, 
mult mai coerent, extrem de violent, dar convin¬ 
gător. Şi asta explică şi de ce mulţi români au 
acceptat, unii chiar cu bucurie, această dicta¬ 
tură militară. Această reacţie a Consiliului de 
Coroană a încununat o evoluţie marcată de dis¬ 
trugerea statului de drept şi de o lipsă uriaşă de 
responsabilitate faţă de stat şi instituţiile lui. 

M. V. Ne face plăcere să credem că suntem 
atât de originali, încât străinii nu ne pot înţe¬ 
lege. Dumneavoastră sunteţi o excepţie, desi¬ 
gur, ne face plăcere, dar ne simţim şi un pic 
jenaţi, căci aţi vorbit în prelegerea dumneavoas¬ 
tră despre impresionanta capacitate de adap¬ 
tare a intelectualilor români, a elitei. Cuvântul 

„adaptabilitate" are însă o încărcătură seman¬ 
tică specială. Ne place, de exemplu, să spunem 
că românii se descurcă, se adaptează, oriunde. 
Când vorbiţi de adaptabilitate, vă gândiţi la co- 
notaţia pozitivă sau la cea mai puţin pozitivă? 
Cum sună în germană? 

O. J. S. Desigur, adaptabilitatea în germană 
sună puţin mai problematic decât în română. 
Dar întrebarea dumneavoastră ţine şi de istoria 
mentalităţilor. Şi ăsta este un domeniu în care 
se alunecă foarte repede, este foarte primejdios, 
pentru că riscăm întotdeauna să intrăm în gene¬ 
ralizări şi aş putea numai să propun câteva 
elemente de interpretare fără să pretind că pot 
oferi un răspuns, pentru că deja am menţionat 
în conferinţa mea că nu sunt în stare să vă ofer 
un răspuns. Ceea ce pot să vă ofer este o între¬ 
bare şi cred că este o întrebare foarte impor¬ 
tantă - dacă această capacitate de adaptare 
explică supravieţuirea acestui stat. Pe de altă 
parte, ar putea fi şi un răspuns - din punctul de 
vedere al societăţii civile, să spunem, o rezistenţă 
ar fi contribuit la crearea unei identităţi civile. 
Revenind la cazul anului 1940: ce s-ar fi întâm¬ 
plat dacă România ar fi îndrăznit să lupte împo¬ 
triva Uniunii Sovietice? Din punct de vedere 
militar, lucrurile erau clare: România era încon¬ 
jurată de vecini inamici; nu numai Uniunea 

Sovietică, dar şi Ungaria şi Bulgaria ar fi profitat 
desigur de slăbiciune. Iar slăbiciunea militară 
a României trebuie să o explicăm prin corupţie, 

nu numai în armată - probabil responsabilul 

\ 

principal pentru corupţia şi nepregătirea arma¬ 
tei a fost regele Carol II însuşi, care era şi vârful 
corupţiei în armată. Dar ce s-ar fi întâmplat? 
Putem studia cazul Finlandei, dar Finlanda a 
profitat şi de faptul că nu era o ţară înconjurată 
numai de vecini problematici. Faptul că Româ¬ 
nia era înconjurată de vecini inamici era şi o 
consecinţă a unei politici externe care nu a mizat 
niciodată pe crearea unor relaţii mai bune. Sau 
în 1944: de ce românii nu s-au revoltat împotriva 
instalării regimului comunist? în parte, răspun¬ 
sul este evident: pentru că ţara era ocupată de 
Armata Roşie. Pe de o altă parte, pentru că în 
Cehoslovacia exista în perioada interbelică un 
puternic partid comunist, în Bulgaria stânga era 
foarte puternică, iar în Ungaria exista un curent 
socialist foarte puternic. în România, nu. Este 
o întrebare deschisă, pot să vă ofer o comparaţie: 
acum câţiva ani, Aleksandăr Vezenkov, un coleg 
de-al meu bulgar, a scris o carte despre 9 septem¬ 
brie, care este echivalentul lui 23 august 1944 
în România, adică invadarea Bulgariei de către 
Armata Roşie. în Bulgaria, interpretarea este 
mult mai complicată decât în România pentru 
că exista o mică mişcare de partizani şi sunt 

mulţi bulgari care se recunosc astăzi în crearea 
acestui stat comunist bulgar. Adică părerile sunt 
destul de împărţite. Dar acest istoric a îndrăznit 
măcar să pună această întrebare. A fost atacat 
de ambele tabere. Răspunsul meu nu este prea 
clar pentru că întrebarea este foarte greu de 
structurat, pentru că nu ţine de întrebări ştiin¬ 
ţifice, istoriografice, pe care, repet, trebuie să le 
punem, pentru că până acum nu au jucat un rol 
preponderent în dezbatere, ci ţine şi de opinii 
politice şi ţine şi de felul în care concepem socie¬ 
tatea pe care ne-o dorim. Cum ar putea un elve¬ 
ţian ca mine, care a profitat enorm că s-a născut 
într-un stat bogat, democratic, înconjurat numai 
de vecini care nu sunt duşmani, o ţară care nu 
s-a aflat în război în ultimii două sute de ani - 
ultima invazie a Elveţiei a fost cea a armatei 
Franţei revoluţionare în 1798 -, cum aş putea 
să vă ofer un răspuns care ţine şi de aceste men¬ 
talităţi? Dar sper să reuşesc să stârnesc cel puţin 
înţelegerea faptului că aceste întrebări au un 
rost şi că nu este vorba de superioritatea sau 
inferioritatea unei societăţi. Asta este foarte 
important, mai ales atunci când vine cineva din 
afară, din Occident, ca să vă dea o „lecţie“ cum 
un stat, o societate, trebuie să se poarte într-un 
moment de criză. Nu, dacă noi, europenii, reuşim 
să găsim răspunsul la aceste întrebări împre¬ 
ună - românii cu experienţa lor istorică şi cei 

care vin din afară cu un interes şi o anumită 
competenţă vom putea merge înainte. Ăsta 
este un răspuns, ştiu că nu este foarte clar. 

M. V. Una dintre tezele principale ale cărţii 
dumneavoastră - Corneliu Zelea Codreanu: As¬ 
censiunea şi căderea „Căpitanului“ -, amintită 
şi în prelegerea din această seară, este moşte¬ 
nirea transmisă de legionari comunismului, în 
special naţional-comunismului lui Ceauşescu. 
Sunt două dimensiuni, documentate ştiinţific, 
ale acestei moşteniri: mistica naţional-ortodo- 
xă, despre care vom vorbi un pic mai încolo, şi 
această dinamică socială extraordinară pe care 
a creat-o Codreanu, mai ales în partea a doua 
a anilor ’30. Vorbind de modernizarea industriei, 
îi îndemna pe muncitori: „Intraţi în Bucureşti, 
intraţi în oraşe cu pas de stăpân!", ceea ce s-a 
şi întâmplat în anii '70. A vorbit de crearea unui 
Om Nou, plămădire care cred că s-a şi realizat în 
cele din urmă, în comunism. Vorbiţi despre fap¬ 
tul că cei trei fraţi ai lui Corneliu Zelea Codrea¬ 
nu - Iridenta, Cătălin şi Decebal, erau încântaţi 
în anii '70 de această cotitură naţional-comunistă 
a lui Ceauşescu. Un singur lucru nu coincidea 
cu planul fratelui lor şi i-a deranjat - colecti¬ 
vizarea. în rest, erau de acord întru totul. Care 
să fie explicaţia? Ne-am putea imagina oare un 
scenariu similar celui scris de Quentin Taran- 

tino în Inglourious Basterds, prin care îşi lua 
revanşa asupra istoriei - un comando evreiesc 
îl ucide pe Hitler? Ne-am putea imagina că, în 
Doftana anului 1938, Corneliu Zelea Codreanu 
se întâlneşte cu Nicolae Ceauşescu, care avea pe 
atunci 20 de ani? Că Ceauşescu a fost fermecat 
de ideologia legionară în urma unei întâlniri cu 
Căpitanul ? Cum de a hotărât Nicolae Ceauşescu 
în 1965-1966 să se îndepărteze de moştenirea 
lui Gheorghiu-Dej, să dea jos catifeaua roşie de 
aici, de pe această frescă istorică din Ateneu şi 
să redescopere brusc ideile legionare? 

O. J. S. Cred că naţional-comunismul a început 
deja în ultima perioadă a lui Gheorghiu-Dej, dar 
cred că Ceauşescu a fost un caz excepţional, ca 
fiu al unui ţăran sărac din Scomiceşti, care ajunge 
aici, la Bucureşti, în epoca modernizării, a dru¬ 
mului spre industrializarea ţării. Faptul că nu 
a intrat în corpul muncitoresc legionar poate să 
surprindă, pentru că majoritatea celor care aveau 
aceeaşi origine socială au intrat repede în cor¬ 
pul muncitoresc legionar. Şi dacă Codreanu şi 
Ceauşescu s-ar fi întâlnit în închisoare, desigur 
Codreanu i-ar fi explicat lui Ceauşescu cum tre¬ 
buie să se organizeze o mişcare muncitorească, 
pentru că mesajul legionarilor era foarte clar şi 
foarte simplu. Le-a oferit muncitorilor o inte¬ 
grare dublă, o integrare socială, pe de o parte, 

şi, pe de altă parte, o integrare naţională, o co¬ 
munitate naţională omogenă în care românii 
ocupau poziţii-cheie. Astfel trebuie înţeleasă 
dinamica uriaşă stârnită de Codreanu, care a 
pierdut repede controlul asupra acestei aripi so¬ 
ciale revoluţionare, astfel se explică ce anume 
aveau în comun legionarii şi comuniştii după 
război: ura împotriva statului constituţional, 
împotriva democraţiei, împotriva economiei de 
piaţă. Asta explică şi pactul dintre legionari şi 
comunişti din a doua jumătate a anilor ’4o. Mun¬ 
citorii, în majoritatea lor, nutreau simpatii legio¬ 
nare şi o generaţie întreagă de elevi şi de studenţi 
era în majoritate covârşitoare legionară sau cu 
simpatii legionare sau a crescut într-un ambient 
în care aceste idei erau preponderente. Bine¬ 
înţeles, comuniştii au fost nevoiţi să ţină seama 
de acest fapt, de aceea apelul lor la sentimen¬ 
tele naţionale, antiruse ş.a.m.d. a funcţionat ca 
o resursă de putere şi un mijloc de integrare 
împreună cu societatea de consum de tip comu¬ 
nist - o teorie introdusă în dezbaterea istorio- 
grafică în ultimii douăzeci de ani, care poate să 
pară ciudată având în vedere experienţa sfâr¬ 
şitului perioadei comuniste. Cred că mulţi dintre 
dumneavoastră îşi amintesc că în a doua jumă¬ 
tate a anilor ’6o starea materială s-a îmbu¬ 
nătăţit şi că sistemul comunist a folosit această 
combinaţie între etno-naţionalism şi promisiu- 

nea de a îmbunătăţi viaţa populaţiei pentru a 
ajunge la un consens limitat al societăţii. 

M. V. Cea de-a doua dimensiune a legionaris- 
mului este mistica naţional-ortodoxă. Dacă dina¬ 
mica socială a fost absorbită de comunism, ce s-a 
întâmplat cu acest misticism? A fost dizolvat 
odată cu mişcarea legionară? A traversat comu¬ 
nismul? Cum se face că după cele patru dicta¬ 
turi şi după un fenomen legionar despre care 
spuneţi că era autentic românesc, deşi era afiliat 
fascismului şi nazismului, cum se face că astăzi 
nu avem partide de extremă dreapta în Româ¬ 
nia? La dumneavoastră, în Austria, un partid 
de extremă dreapta, Partidul Libertatea, a intrat 
în coaliţia de guvernare - este pentru prima dată 
în Uniunea Europeană când un partid de ex¬ 
tremă dreapta accede la guvernare. Care să fie 
explicaţia dispariţiei acestui misticism naţio- 
nal-ortodox în România? 

O. J. S. La ultima întrebare trebuie să admit că 
nu am un răspuns. Este o întrebare deschisă. 
Poate un răspuns parţial ar putea să fie că aceas¬ 
tă mistică era mai ales un fenomen al elitelor 
legionare şi că la mobilizarea maselor ţărăneşti, 
muncitoreşti şi ţărăneşti nu a jucat un rol pre¬ 
ponderent. Am studiat mecanismele sociale ale 
mobilizării legionare şi m-am întrebat cine erau 
legionarii care în septembrie '40 au ajuns la 

putere. Şi se vede că există o diferenţă genera- 
ţională foarte clară - cei care au ajuns la putere 
împreună cu Horia Sima aveau din punct de 
vedere social o legătură foarte limitată cu gene¬ 
raţiile vechi. Foarte puţini învăţători, preoţi, 
intelectuali de la sate au devenit primari, şefi 
de poliţie ş.a.m.d. în această scurtă perioadă a 
dictaturii legionare. în perioada aceasta se poate 
constata deja un decalaj generaţional. Erau mai 
ales muncitori şi ţărani tineri, cu o vârstă medie 
de 27 de ani în 1940, care au auzit poate de 
această mistică, dar au fost mobilizaţi mai ales 
de propaganda socială revoluţionară. Să spu¬ 
nem că această mistică, începea să dispară deja 
în perioada aceea. Dar este numai un răspuns 
parţial. 

M. V. Cât despre lipsa unui partid de extremă 
dreapta în România? 

O. J. S. Bine, ştiţi că după căderea comunis¬ 
mului a existat un partid antisemit ultranaţio- 
nalist, Partidul România Mare. Aceste grupări 
neolegionare nu au ajuns niciodată la un nivel 
politic important pe plan naţional, dar cred că 
acest discurs politic ultranaţionalist poate fi auzit 
şi la alte partide - şi cred că PSD-ul este un bun 
exemplu. Amintiţi-vă ultima campanie elec¬ 
torală prezidenţială, cum a fost construită o alte- 
ritate culturală - ortodocşi români adevăraţi 

versus „ceilalţi", neortodocşi, de o altă origine 
etnică ş.a.m.d. Acolo se vede că aceste curente 
mai există, dar nu sunt organizate sub formă de 
partid. Sunt curente şi tradiţii puternice la care 
face apel şi partidul aflat acum la guvernare. 

M. V. Să revenim la instituţii. Moltke „cel tânăr", 
şeful Statului-Major german între 1906 şi 1914, 
obişnuia să spună că la acea vreme erau doar 
cinci instituţii perfecte în vechea Europă: Par¬ 
lamentul britanic, Opera Naţională franceză, 
Baletul rus, Curia Bisericii Catolice şi, bine¬ 
înţeles, Statul-Major german. Dumneavoastră 
vorbiţi de cele patru instituţii care au asigurat 
etno-naţionalismul ortodox românesc în ultima 
sută de ani: Biserica, Armata, serviciile secrete 
şi Academia Română. Şi vorbiţi de o continuitate 
care depăşeşte chiar şi momentele de ruptură, 
în special cel din 1948, când a fost creată Secu¬ 
ritatea, desfiinţându-se Serviciul Special de Infor¬ 
maţii, iar Academia Română a pierdut aproape 
o sută de academicieni. Cum s-a asigurat conti¬ 
nuitatea timp de o sută de ani prin cele patru 
instituţii? Şi, până la urmă, nu aceste instituţii, 
mai mult sau mai puţin perfecte, sunt cele care 
asigură supravieţuirea statului în orice societate 
modernă? 

O. J. S. Bineînţeles, avem de-a face cu două 
feluri de continuitate. Cred că în cazul Bisericii 

Ortodoxe Române continuitatea este mult mai 
evidentă, mai ales în privinţa personalului. Pe 
de altă parte, sunt de acord că în ceea ce priveşte 
serviciile secrete şi Academia Română există o 
ruptură în ceea ce priveşte personalul, dar nu 
în ceea ce priveşte structura sau cultura institu¬ 
ţională. Continuitatea se explică prin faptul că 
în perioada interbelică serviciile au jucat un rol 
foarte important, au creat o cultură a neîncre¬ 
derii în instituţiile de stat, o cultură a zvonului 
care nu a înlesnit crearea unei societăţi demo¬ 
cratice. în ceea ce priveşte Academia Română, 
este evident că în perioada interbelică a susţinut 
un discurs naţionalist, deşi existau mişcări mult 
mai radicale, mult mai naţionaliste. Dar aceasta 
este explicaţia succesului legionarilor - majo¬ 
ritatea mesajelor Academiei erau acceptate de 
majoritatea elitei şi populaţiei. Antisemitismul 
nu era o specificitate a legionarismului, nici 
ultranaţionalismul, de aceea cred că avem de-a 
face nu cu o continuitate directă în ceea ce pri¬ 
veşte persoanele, ci cu o cultură instituţională. 
Şi să revenim la ultima întrebare. Ţin să subli¬ 
niez, astă seară vorbim numai despre România. 
Eu am folosit comparaţia ca metodă de lucru 
foarte importantă şi nu pretind că elementele 
despre care discutăm acum sunt specifice Româ¬ 
niei. De exemplu, sunt membru al Academiei 
Austriece, care include instituţii cu un trecut 

foarte problematic. Acum cinci ani, Academia a 
publicat un volum, o istorie critică, Academia 
Ştiinţelor din Viena, 1939-1945 1 . Orice intelectual 
din Austria cunoştea acest trecut, ca şi în cazul 
României, dar era o cunoaştere orală. Era însă 
foarte important pentru sănătatea intelectuală 
şi culturală a instituţiei ca Academia însăşi să 
hotărască să discute într-un spirit critic acest 
trecut, pentru că, în Austria, continuitatea insti¬ 
tuţională în ceea ce priveşte Academia a fost 
mult mai puternică la nivelul persoanelor ca în 
România. Cultura instituţională s-a schimbat 
treptat, încetul cu încetul. Acum, Academia a 
alcătuit o comisie care va studia critic trecutul 
şi va publica o istorie critică a Academiei Aus¬ 
triece. O spun numai pentru a sublinia că cei 
care vin din afară nu vin să dea lecţii, ci vin ca 
să vorbească şi despre experienţele lor. Şi cred 
că, pentru o instituţie ca Academia Austriacă, 
e important să se vadă în ce măsură a colaborat 
cu sistemul nazist, în ce măsură a fost compusă 
din membri care nu aveau nici o problemă să-i 
izgonească pe colegii lor evrei sau democraţi. O 
astfel de instituţie, care şi după cel de-al Doilea 
Război Mondial n-a făcut aproape nici un efort 

1. Johannes Feichtinger, Herbert Matis, Ştefan Sienell, 
Heidemarie Uhl, Die Akademie der Wissenschaften in 
Wien 1938 bis 1945, Viena, 2013. 

să-i convingă pe cei izgoniţi să se întoarcă în 
Austria, bineînţeles nu poate să servească drept 
model strălucitor, aşa cum ar trebui să fie o aca¬ 
demie. Dar putem să discutăm cum o importan¬ 
tă instituţie de stat poate să se modernizeze şi 
cred că o dezbatere sinceră despre trecut este 
foarte necesară. în acest caz, pot să vă ofer numai 
un exemplu şi să vorbesc despre problemele noas¬ 
tre, fără să ating faptul că trăiesc acum într-o 
ţară în care extrema dreaptă organizată ca par¬ 
tid este în guvern şi avem de-a face cu evoluţii 
care înspăimântă deoarece vorbim despre in¬ 
filtrarea instituţiilor de stat de către membri ai 
extremei drepte şi, da, o să asistăm la o situa¬ 
ţie cu totul nouă pentru Austria. Cred că esenţa 
unei dezbateri cum este cea din această seară 
este ideea că trebuie să facem schimb de expe¬ 
rienţă mai des. Ştiu că ar putea să fie foarte 
banală această observaţie, dar ceea ce ne lipseşte 
pe acest continent şi în acest stat comun pe care 
îl avem, Uniunea Europeană, este un schimb de 
opinii de nivel academic. Ne-am izolat în spaţii 
de comunicare şi mediatice naţionale. Revenind 
la începutul dezbaterii, cunoaşterea limbii celui¬ 
lalt are un rol foarte important pentru a ne înţe¬ 
lege mai bine. 

M. V. Reformulând principala dumneavoastră 
teză, am putea spune că proiectul de ţară al Ro¬ 
mâniei în ultimul secol au fost centralizarea şi 

omogenizarea. Nu ştim dacă acest proiect de ţară 
a luat sfârşit sau nu, poate că este work in 
progress. Există o lamentaţie publică în acest 
moment privind lipsa unui proiect de ţară: „Am 
aderat la Uniunea Europeană şi la Alianţa 
Nord-Atlantică, ce facem de acum încolo?“, se 
spune. Opţiunile sunt deschise, dar suntem ne¬ 
pregătiţi. Unii spun că unirea cu Basarabia ar 
putea fi un proiect de ţară. Construirea de auto¬ 
străzi, spun alţii, este un proiect pentru urmă¬ 
toarea mie de ani, iar alţii spun că generarea 
de prosperitate, pur şi simplu, este suficientă. 
Eu aş spune că instaurarea adevărului în cen¬ 
trul vieţii publice, acolo unde a fost foarte puţin 
prezent în România ultimilor o sută de ani, ar 
fi foarte importantă; poate că acesta este moti¬ 
vul care a dus la dispariţia încrederii în socie¬ 
tatea românească. încrederea în instituţii şi în 
„celălalt" este, într-adevăr, liantul cel mai im¬ 
portant al unei democraţii. Lipsa încrederii a 
făcut ca patru milioane de români să plece din 
ţară în ultimii douăzeci şi şapte de ani. Din 
punctul dumneavoastră de vedere - un elveţian 
care trăieşte la Viena, care cunoaşte o mulţime 
de limbi străine, inclusiv albaneza -, cât de im¬ 
portant mai este un proiect de ţară în acest 
moment pentru o ţară care este membră a Uniu¬ 
nii Europene? Mai avem nevoie de un proiect 
de ţară? 

O. J. S. Depinde mult de modul în care se va re¬ 
forma această Uniune Europeană şi este evi¬ 
dent că în majoritatea ţărilor membre există o 
nevoie de identitate, care trebuie să admitem că 
este dată de statul naţional. Pentru mine, statul 
naţional nu este în sine ceva pozitiv sau nega¬ 
tiv, n-aş vrea să-l slăvesc, dar pe de altă parte 
nu cred că este responsabil pentru orice evolu¬ 
ţie problematică. Cred că soluţia principală este 
o definiţie echilibrată şi moderată a statului na¬ 
ţional. Dacă urmărim dezbaterile în spaţiul public 
românesc, constatăm un decalaj între partiza¬ 
nii statului naţional şi cei care, după părerea 
adversarilor lor, resping statul naţional, resping 
cultura românească, sunt cosmopoliţi ş.a.m.d. Şi 
de aceea este nevoie de un proiect de ţară. Cred 
că în context românesc acest termen a câştigat 
o semantică politică foarte clară. Şi din această 
cauză aş prefera să-l evit, dar, pe de altă parte, 
cred că avem de-a face cu un gol mare, nu numai 
de identitate sau de oferte politice şi ideologice 
coerente. Şi asta permite şi curentelor extremis¬ 
te să umple acest gol. Cred că ar fi nevoie nu de 
un proiect de ţară, ci de un proiect în care socia¬ 
liştii şi social-democraţii adevăraţi, nu numai de 
faţadă, liberalii adevăraţi şi conservatorii, adică 
întreg spectrul politic tradiţional, dar şi noile 
partide să dezvolte o ofertă politică şi ideologică 
corectă, plauzibilă şi convingătoare. Este evident 

că politica va continua să se desfăşoare la nivel 
naţional şi european, dar pe ambele niveluri ne 
lipseşte acum această ofertă care să atragă elec¬ 
toratul şi mai ales tinerii, care în multe ţări - 
luaţi cazul Italiei, de pildă - nu au încredere 
în acest sistem politic. Ăsta ar fi răspunsul - 
nu la nivel naţional, ci mai ales la nivelul ideilor 
politice. 

M. V. Da, intr-adevăr, aşteptăm rezultatul ale¬ 
gerilor din Italia, care vor avea loc peste cinci 
zile, vom vedea dacă populiştii Mişcării Cinci 
Stele vor avea succes sau nu. închei remarcând 
faptul că domnul Schmitt se alătură unei serii 
excepţionale de istorici străini vorbitori de ro¬ 
mână, care-i cuprinde, printre alţii, pe Keith 
Hitchins, Glen Torrey şi Dennis Deletant, şi că 
am câştigat un prieten care ştie să ne pună în 
faţă oglinda adevărului, aşa cum spunea favo¬ 
ritul domniei sale, Miron Costin, o prietenie de 
care cred că ne vom bucura în anii următori. 

Am scris această carte cu simpatie şi respect faţă de acei oameni 
care, în ultima sută de ani, au încercat să construiască, în con¬ 
diţii grele, ceea ce, după părerea mea, merită România să fie: o 
ţară normală, nu un caz special, nici în bine, nici în rău, ci un stat 
de drept, democratic, în Europa. 

Regimurile autoritar-totalitare din ultima sută de ani au fost 
susţinute chiar de forţe din ţară, oricât de mult s-a încercat mereu 
să se atribuie fascismul doar influenţei germane, iar comunismul, 
exclusiv celei sovietice. Este, desigur, o constatare dureroasă 
pentru români, dar fără o analiză a acestei continuităţi va fi difi¬ 
cilă vreo schimbare fundamentală în viitor. 

La o sută de ani de la 1918 ar trebui sărbătoriţi acei oameni care, 
după 1989, în ciuda statului, dincolo de acest stat, dar apoi şi în 
importante instituţii ale acestui stat, nu s-au angajat pe drumul 
naţionalismului izolaţionist şi al specificităţii româneşti, ci pe 
drumul unei normalităţi europene. 


Există o lamentaţie publică în acest moment privind lipsa unui 
proiect de ţară... Unii spun că unirea cu Basarabia ar putea fi 
un proiect de ţară. Construirea de autostrăzi, spun alţii, este un 
proiect pentru următoarea mie de ani, iar alţii spun că genera¬ 
rea de prosperitate, pur şi simplu, este suficientă. Eu aş spune 
că instaurarea adevărului în centrul vieţii publice, acolo unde a 
fost foarte puţin prezent în România ultimilor o sută de ani, ar 
fi foarte importantă; poate că acesta este motivul care a dus la 
dispariţia încrederii în societatea românească. încrederea în insti¬ 
tuţii şi în „celălalt" este, într-adevăr, liantul cel mai important 
al unei democraţii. 


